Mitrović neće preći u Betis, Fulamu malo 20 miliona evra - SPORTSKI ŽURNAL\nPartizan nema prava na novi kiks, Bačka stiže u Humsku (ponedeljak, 18 časova, SASTAVI)\nMitrović neće preći u Betis, Fulamu malo 20 miliona evra\n20 juni, 2019 2\nPrekidom pregovora sa Betisom ne znači i da će Mitrović ostati u Fulamu. Za srpskog napadača zainteresovano je više klubova\nFOTO: EPA/ Najdžel Rodis\nAleksandar Mitrović neće iz Fulama preći u Betis. Londonski klub je odbio ponudu da srpskog reprezentativca proda za 20 miliona evra uz mogućnost da na raznim bonusima zaradi još pet. Betis je stavio tačku i najavio da novu ponudu neće poslati.\nRukovodstvo Fulama je izgleda smatralo da može više da zaradi na prodaji Mitrovića, s obzirom da je Betis, prema navodima španskih medija, blizu potpisa ugovora sa Borhom Iglesijasom za 28 miliona evra obeštećenja Epsanjolu.\nU Betisu su imali drugačiju računicu. Pored obeštećenja Fulamu, klub iz Sevilje bi morao da Mitroviću ponudi i platu od četiri miliona evra.\nBorhina plata biće dvostruko manja, pa Betis u tome ima računicu da Espanjolu plati više novca.\nDrugi razlog je procena da će Borhin period prilagođavanja biti kraći, jer već igra u španskom fudbalu.\nMitrović: Ovo je prva utakmica u Ligi nacija, ispred nas je još pet\nMitroviću izmakla nagrada, Votkins najbolji igrač Čempionšipa\nMitrović: Sadik mi se sve više sviđa\nMitrović: Šanse da ostanem u Fulamu 90%\nMosquito · 20 juni, 2019 22:17\nBetis ustvari ceka Jovica. Gledali njegove poslednje utakmice, pa racunaju da ce 20 miliona evra biti dovoljno..\nI to je previše · 21 juni, 2019 05:36\nDaće ga Real za Dž na neku (nazovimo to) pozajmicu!


Košarkaški klub Cedevita objavio je da će promeniti font slova na dresovima, uslijed pisanja pojedinih portala da slovo "U" na dresovima podse'a na "ustaško".\nU zvaničnom saopštenju čelni ljudi Cedevite kažu da je u dijelu medija zlonjamerno objavljeno kako KK Cedevita promoviše ustaške simbole.\nSporne su takozvane kukice na slovu "U", a iz kluba navode da je riječ o suludim optužbama.\nHrvatski mediji pisali su da je Cedevita izgubila "psihološki rat" sa Beogradom, dok se drugi pitaju da li vidite ustaški simbol na dresu Cedevite? Bilo kako bilo, Cedevita će promjeniti font slova, a njihovo saopštenje prenosimo u cijelosti.\n"Nakon što je u dijelu medija zlonamerno objavljeno kako KK Cedevita fontom slova na dresovima igrača promoviše ustaštvo, klub ima potrebu javno reagovati na to, iako je izvjesno riječ o suludim optužbama.\nKK Cedevita je sportski klub koji je od malog kvartovskog projekta samo insistirajući na sportskim načelima došao u društvo ne samo najboljih regionalnih, nego i evroligaških klubova, s višestrukim naslovima nacionalnog prvaka. Rad, trening, strategija, poštenje i timski duh jedine su vrednosti koje promiču igrači s dresovima Cedevite, a lopta jedini razlog zašto se išta od toga radi. KK Cedevita nikada nije imala političke preferencije, niti se politikom na bilo kojoj način bavila. Naš je profesionalni pogon, od igrača do trenera, jedan od najraznovrsnijih na svaki način i narandžastu boju dresa branili su i brane Srbi, Slovenci, Bosanci i Hercegovci, Hrvati i Amerikanci jednako, ljudi različitih političkih, društvenih, religijskih orijentacija. Jednako smo mislili kad je tim vodio Maljković, Repeša ili danas Zdovc, jednako kad su igrali i Smodiš, Voren ili Ukić.\nViše nas bole tendenciozne interpretacije nečeg tako običnog kao što je font slova. Svakome ko ima bilo kakvu sumnju oko vrednosti kojima se KK Cedevita vodi otvoreno poručujemo da smo isključivo sportska organizacija, građanske orijentacije i najoštrije osuđujemo ekstremne političke tendencije, neovisno o porijeklu, kao i sve zločinačke pokrete. Žalimo ako se zbog slučajnog nalikovanja slova bilo ko osjetio povređenim, a kako bi se izbjegao svaki novi nesporazum fontove slova na dresovima i svim oznakama kluba zamjeni ćemo u najkraćem roku", piše u saopštenju Cedevite.


Beograd: Dezinfekcija stambenih blokova\nPreventivna dezinfekcija stambenih blokova od korona virusa počela je 31. marta u Beogradu.\nKako je saopštilo Javno kumunalno preduzeće Gradska čistoća, cilj je da se spreči ulazak korona virusa u stambene zgrade. Gradska čistoća, sa 16 mobilnih ekipa, najpre je zaštitila naselja u Novom Beogradu, dok se narednog dana nastavlja tretman opština Zemun, pa onda Stari grad, Savski venac i Vračar.\nDezinfekcija se radi raspršivanjem persirćetne kiseline na bazi aktivnog kiseonika, što je i sredstvo preporučeno od strane Svetske zdravstvene organizacije.\n„To sredstvo nije opasno ni po zdravlje ljudi niti životinja“, rekao je Goran Vesić, zamenik gradonačelnika Beograda i dodao da se dezinfekciono sredstvo baca u širini od dvanaest metara, koji se potpuno dezinfikuju.\nGrad Beograd zamolio je građane da uklone nepropisno prarkirane automobile u ulicama unutar stambenih blokova, kako bi vozila za dezinfekciju mogla da prođu. Kako je najavljeno, dezinfekcija bi trebalo da se završi u roku od sedam dana.\nUprava glavnog grada saopštila je da se ulice u Beogradu peru i hlorom, kao i da se čiste pešačke zone i stajališta javnog prevoza


Objavljeno četvrtak, 19 april 2018 07:35\nBriga o djeci, starima i onima kojima je pomoć potrebna posebno važan zadatak za svaku vladu i za svaku državu i da samo društva koja brinu o ovim kategorijama stanovništva imaju perspektivu i idu putem napretka, izjavio je Milutin Simović- potpredsjednik Vlade, prilikom otvaranja Doma za stare u Pljevljima.\nKako je objavio Portal Analitika, objekat otvoren u okviru Regionalnog stambenog projekata, kojim će se riješiti stambeno pitanje za oko 6.000 lica, odnosno oko 1.200 domaćinstava koja spadaju u ranjive kategorije. Ukupna vrijednost projekta je oko 28 miliona eura, a učešće države je oko 4,2 miliona.\n„Jedan od objekata izgrađenih u okviru ovog projekta je i Dom starih u Pljevljima, koji danas otvaramo. Njegova vrijednost je preko 2,8 miliona eura, od čega je oko 2 miliona obezbijeđeno od strane donatora, a ostatak od strane lokalne samouprave i Vlade. Zbog toga, ovaj projekat predstavlja primjer zajedništva, brige i solidarnosti sa lokalnog, državnog i međunarodnog nivoa“, citirala je Analitika Simovićevu izjavu.\nOn je izrazio uvjerenje da će tokom juna početi gradnja novog doma za stare u Nikšiću, vrijednog preko 8 miliona eura u kojem će se obezbijediti smještaj za još 208 starih osoba, zaključio je portal.\nPljevlja: Postavljen kamen temeljac za Doma za stare\nPljevlja: Potpisan ugovor za izgradnju Doma za stara lica\nPljevlja: Uskoro odluka o izvođaču radova na izgradnji Doma za stare


Sajber hronika, 28.11.2017, 01:00 AM\nTrojica kineskih hakera optužena su da su hakovali mreže kompanija Siemens AG, Trimble Inc i Moody's Analytics da bi ukrali poslovne tajne ovih kompanija, saopštilo je juče američko Ministastvo pravde.\nOptužnica je otpečaćena u federalnom sudu u Pitsburgu, u Pensilvaniji, a kineski hakeri optuženi su za sajber napade koji su se dogodili u periodu od 2011. do maja ove godine.\nNapadači su kineski državljani zbog čega još uvek nisu u pritvoru. Oni su optuženi kao pojedinci, a ne kao državni hakeri.\nOptuženi su Vu Jingzuo, Dong Hao i Ksia Lei. Prema navodima iz optužnice oni su radili za firmu "Guangzhou Bo Yu Information Technology Company Limited" (poznate i pod skraćenim imenom "Boyusec"), sa sedištem u kineskom gradu Guangzou. Jingzuo i Hao su vlasnici i deoničari u Boyusecu, dok je Ksia samo zaposlen u ovoj firmi. Optuženi su navodno povezani i sa jednom od kineskih elitnih jedinica za sajber špijunažu.\nAmeričko tužilaštvo je optužilo Vua Jingzua za hakovanje kompanije Trimble, Dong Hao je optužen za hakovanje Siemensa, a Ksia Lei za hakovanje Moody's Analytics.\nNekoliko izveštaja objavljenih maja ove godine označilo je Boyusec kao ozloglašenu grupu APT3 poznatu po sajber špijunaži, jednoj od najistaknutijih hakerskih jedinica koje rade pod pokroviteljstvom i po nalogu kineske vlade.\nAPT3 grupa, koja je poznata i po nazivima UPS, Gothic Panda i TG-011, aktivna je od 2010. godine, i uglavnom je povezivana sa krađom intelektualne svojine privatnih kompanija, ali i sa sajber špijunažom sa značajnim političkim implikacijama. Izveštaji koji su se bavili ovom grupom dovodili su je u vezu sa sajber napadima po celom svetu, ali najčešće u Hong Kongu i SAD.\nIzveštaj koji je objavio Intrusion Truth doveo je u vezu Vua i Donga sa domenima sa kojih su dolazili napadi pripisivani APT3 grupi.\nU jednom izveštaju se tvrdilo i da je Boyusec podnosio izveštaje Centru za procenu tehnološke bezbednosti u Guangdongu (Guangdong ITSEC), koji je lokalni ogranak Centra za procenu informacionih tehnologija u Kini (CNITSEC), organizacije koju vodi Ministarstvo za državnu bezbednost Kine (MSS).\nOvo nije prvi slučaj da SAD zvanično optuže nekog za učešće u kineskim špijunskim operacijama. Nešto slično se dogodiloi 2014. kada su SAD optužile pet oficira kineske vojske za hakovanaje američkih kompanija kao što su Westinghouse, SolarWorld, Allegheny Technologies Inc. (ATI), USW, US Steel i Alcoa.\nAmeričko Ministarstvo pravde je tvrdilo da su hakeri krali intelektualnu svojinu i poslovne tajne koje su zatim prosleđivali državnim preduzećima u Kini.\nPosle hakerskog napada, US Steel je pokušao da iznudi od američke vlade zabranu prodaje kineskog jeftinog čelika na američkom tržištu, ali je kompanija ranije ove godine odustala od ovog zahteva.\nOvi sajber napadi doveli su do toga da SAD i Kina potpišu pakt prema kome nijedna od dve vlade neće sprovoditi ili svesno podržavati sajber krađu intelektualne svojine.\nMeđutim, novi izveštaji govore da je Kina našla način da izigra dogovor tako što je sajber operacije prepustila trećim licima, umesto da ih kao do nedavno vode vojne jedinice, a pored toga, kineske vlasti navodno sada više pažnje posvećuju tome da njihovi sajber napadi i sajber špijunaža ne budu primećeni.\nAmeričko tužilaštvo je saopštilo da je kineska vlada zna za optužnicu još od septembra i da su sada izdati nalozi za hapšenje trojice optuženih.


Studenti traže od Vučića da ne ide u Srebrenicu - Sputnjik Srbija\n17:13 18 April 2021\n© Foto : Jovan Aleksić\n13:26 08.07.2015 (osveženo 10:49 07.11.2015) Preuzmite kraći link\nStudenti sa gotovo svih fakulteta u Srbiji, ali i Crne Gore i Republike Srpske, predali su danas Vladi Srbije peticiju sa simboličnih 3.267 potpisa, koliko je srpskih žrtava stradalo u Bratuncu, Srebrenici i okolnim mestima, sa molbom da premijer Srbije Aleksandar Vučić ne ide 11. jula u Potočare, odnosno da povuče svoju odluku da ide u Srebrenicu.\nJedan od potpisnika peticije i organizator akcije Jovan Aleksić, student doktorskih akademskih studija istorije u Kosovskoj Mitrovici, kaže za Sputnjik da bi odlazak srpskog premijera u Srebrenicu bilo priznanje da su Srbi isključivi krivci za sve nesrećne događaje koji su se dešavali na prostoru bivše Jugoslavije.\nOn ističe da je za pomirenje potrebno dvoje i dodaje da je cilj akcije da upozori da događaji koji se oko nas odvijaju, posebno u vezi sa britanskom rezolucijom, nanose veliku štetu i našem narodu i našoj državi.\n„Mi jesmo za pomirenje i međusobnu toleranciju, ali ne po osnovi da su Srbi jedini krivci. Lično sam spreman da sagnem glavu pred nevinim žrtvama koje je učinio moj narod, ali to očekujem da urade i drugi narodi pred srpskim žrtvama. Svi mediji govore o Srebrenici i mi taj zločin ne negiramo, ali odbijamo da se on nazove genocidom, zato što nijedna pravnička definicija taj zločin ne može tako da definiše“, kaže Aleksić.\nOn podseća da su naši državni predstavnici više puta išli u Potočare, od Borisa Tadića pa naovamo, ali kaže da se ne seća da je ijedan predstavnik muslimana iz Bosne i Hercegovine ili neko iz međunarodne zajednice ikada bio Bratuncu, Kravici ili bilo kom mestu u kome su stradali Srbi.\nEP usaglasio tekst rezolucije o Srebrenici\n„Zašto su srpske žrtve nebitne i zašto se o njima ne pišu rezolucije i zašto su one nedostojne pomena i bilo kakvog pijeteta?“, pita Aleksić.\nOn podseća da je 3.267 Srba zvanično masakrirano u Bratuncu, Srebrenici i okolnim mestima i kaže da o njima niko ne vodi računa, kao i da se o njima ne govori, već samo o muslimanskim žrtvama u Srebrenici.\nKako je istakao, peticija ima i više potpisa nego što su predali Vladi Srbije, ali da su hteli da broj simbolizuje srpske žrtve. Među potpisnicima peticije ima studenata iz Srbije, Republike Srpske, Crne Gore i dijaspore.\nstudenti, Aleksandar Vučić, Boris Tadić, Jovan Aleksić, Bratunac, Potočari, Republika Srpska, Crna Gora, Srbija, Kosovska Mitrovica, Srebrenica


RATKO MLADIĆ PROGOVORIO: Posle 16 godina otkriva gde se krio i ko ga je izdao!\nNakon što je nedavno održana prezentacija knjige o Ratku Mladić u ruskoj Dumi, ova istorijska zabeleška biće uskoro prezentovana i u Srbiji.\nKnjigu "General Mladić: poslednja bitka. Uspomene, intervju, dokumenti" napisao je predsednik Komiteta i zamenik predsednika ruske Komunističke partije Pavel Dorohin a prevela je rukovodilac Centra za izučavanje savremene balkanske krize Instituta za slavistiku Ruske akademije nauka i članica Senata Republike Srpske Jelena Guskova.\nPominje se i odlazak Mladića u Ženevu "kada su pokušali da ga ubede da se suprotstavi rukovodstvu Republike Srpske" ali je general odbio da potpiše takve dokumente.\nJedan deo knjige "Reći ću vam kako sam uhapšen" napisala je sama Guskova a radi se o svedočenju samog generala tokom njene posete u Hagu 2017. godine.\nPROČITAJTE: MONSTRUOZNO PRIZNANjE NASIMA HARADINAJA: Žao mi je što nisam ubio onoliko Srba koliko sam hteo!\n"Najvažnije je to što smo uspeli da zabeležimo to sećanje, jer je to bila velika tajna. Toliko godina se krio. Kako i gde - porodica nije znala, mnogi su pretpostavljali da rukovodstvo zemlje zna, ali da nije htelo da ga uhapsi", istakla je Guskova.


Cilj odgovorno vlasničko upravljanje državnim preduzećima – Balkanekspresrb.rs\nCilj odgovorno vlasničko upravljanje državnim preduzećima\nMinistarka privrede u Vladi Republike Srbije Anđelka Atanasković najavila je danas da će Vlada tokom ovog meseca usvojiti strategiju državnog vlasništva i upravljanja preduzećima u vlasništvu države u periodu od 2021. do 2027. godine.\nAtanasković je u intervjuu za list „Politika“ navela da će taj dokument početi da se primenjuje tokom ove godine, istakavši da je cilj odgovorno vlasničko upravljanje državnim preduzećima, kojim će se efikasno i dugoročno štititi vrednost tih kompanija.\nOna je rekla da je namera i da se uspostavi kvalitetan sistem korporativnog upravljanja u državnim preduzećima, objasnivši da će tako početi kvalitetna reforma javnih preduzeća, za koja se obično kaže da su najveći strukturni problemi javnih finansija.\nMinistarka je izrazila uverenje da će reforma javnih preduzeća, koja će se postići uz pomoć pomenute strategije, doprineti ekonomskoj efikasnosti i konkurentnosti privrede.\nPrema njenim rečima, postupak privatizacije preduzeća bio je usporen tokom 2020. zbog epidemije koronavirusa, ali se očekuje da će se ove godine ubrzati.\nNasledili smo približno 560 firmi za privatizaciju, a sada ih je u privatizacionom portfelju Ministarstva privrede 78. Zato možemo da kažemo da taj postupak ulazi u završnu fazu, navela je ona.\nAtanasković je, govoreći o stranim investicijama, naglasila da se u ovom trenutku pregovara sa nekoliko važnih ulagača, ocenivši da će 2021. biti godina oporavka svetske privrede posle pandemije.\nPrema njenim rečima, više od 160 milijardi dinara prošlo je kroz razdeo Ministarstva privrede za podršku privredi u očuvanju likvidnosti i postojeće zaposlenosti.\nOna je ukazala na to da je kroz mere pomoći Ministarstva do sada podržano približno 250.000 privrednih subjekata.\nOčekujemo smirivanje situacije, ali pažljivo pratimo stanje u privredi kako bismo blagovremeno reagovali u slučaju potrebe, rekla je ministarka i dodala da se privredna aktivnost oporavlja.\nPrema njenim rečima, najugroženiji su sektori turizma, ugostiteljstva, trgovine i to maloprodaje (izuzev prehrambenih prodavnica i apoteka), umetnost, zabava i ostale uslužne delatnosti, sporta i rekreacije, saobraćaja i osiguranja.\nAtanasković je objasnila da se, nakon početnih problema, sektor industrije dobro oporavlja, a pojedine delatnosti poput IT usluga i dostave doživele su rast tokom ovog perioda.\nJoš milion evra za stambeno zbrinjavanje izbeglica


Izvor: B92, 13.Nov.2019, 10:25\nInstitut je predstavio studiju ljubaznosti koja može da približi polarizovani svet.\nŠta ljubaznost prema drugima može da učini za vas? Podari vam toplu auru, možda, ili osećaj blagostanja? Iako je to možda istina, naučnici i akademici novog istraživačkog centra kažu da ona može da uradi mnogo više od toga - može zapravo da vam produži život.\nOsoblje instituta "Bedari ljubaznost" sa UCLA-a (Univerzitet Kalifornije, Los Anđeles) spremni su za sve sprdnje na njihov račun.\n"Mi to posmatramo sa naučne tačke gledišta. Ne sedimo u krugu, držeći se za ruke. Pričamo o psihologiji, biologiji, pozitivnim društvenim interakcijama", kaže Danijel Fesler, osnivač i direktor instituta....


Vučević: Sajam spreman možda već večeras, u gradu svaki dan od 400 do 500 novozaraženih\nU Novom Sadu i dalje je teška epidemiološka situacija, svakog dana je od 400 do preko 500 novozaraženih, izjavio je gradonačelnik Miloš Vučević, dodajući da će privremena bolnica na Novosadskom sajmu biti spremna večeras, najkasnije sutra ujutru.\n"Na Novosadski sajam će biti smeštani pacijenti sa srednjom lakšom kliničkom slikom iz cele Vojvodine, koji moraju da budu pod nadzorom lekara. Juče smo počeli da radimo, sinoć smo postavili novi pod, trenutno radi oko >> Pročitaj celu vest na sajtu Radio Televizija Vojvodine << 50 pripadnika vojske i 50 volontera, i verujem da će večeras, najkasnije ujutru Sajam biti spreman i predat Kliničkom centru Vojvodine na upravljanje. Pripremamo jednu halu, manju, onu gde se održavaju sportski treninzi, koja će raspolagati sa oko 330 ležajeva. Za sada nema potrebe za Master halom, ali ako do toga dođe, ona može biti spremna za 48 sati", rekao je Vučević.\nOtvaranje Sajma kao privremene kovid bolnice nije pitanje samo Novog Sada, već cele Vojvodine, pošto je u celoj pokrajini situacija veoma teška, navodi gradonačelnik.\n"Verovali ili ne, stiže na naplatu „Crni petak, vidimo da su po prvi put žene dominantno inficirane, i to u životnom dobu od 15 do 55 godina", dodao je on.\nVeliki su pritisci na zdravstveni sistem, kaže Vučević, dodajući da se u Kovid centru na Novom Naselju dnevno pregleda između 1.300 i 1.400 pacijenata.\n"Lekari su nam umorni, sestre su nam umorne, ljudi su nervozni, čekaju po nekoliko sati, ali brže ne može. Molim sve da razumeju situaciju, da pokušamo da je stabilizujemo i da sačuvamo ljudske živote i zdravlje građana. Gotovo 100 vozača GSP-a je ispalo iz rada, preko 100 vaspitačica ne mogu da rade, vrlo je teško da sve organizujemo, ali uspevamo, za sada ništa nije stalo", rekao je Vučević.\nGradonačelnik kaže da se nada da će nove mere, koje su od danas na snazi, dati rezultat, ali i da je veoma važna i lična odgovornost.\n"Teški dani su iza nas, ali su i teški dani pred nama. Situacija je veoma složena, ali sam siguran da ćemo pobediti, borimo se da sačuvamo ljudske živote i zdravlje građana. Pobedićemo, samo je cilj da izađemo sa što manje posledica“, rekao je gradonačelnik.


Rusija treba da bude spremna za svaki scenario - Sputnjik Srbija\nRusija treba da bude spremna za svaki scenario\n16:22 13.01.2016 (osveženo 16:38 13.01.2016) Preuzmite kraći link\nPredsednik Rusije Vladimir Putin pozvao je vladu da pažljivo prati razvoj situacije na tržištu sirovina i na berzi i da bude spremna za sve varijante razvoja ruske ekonomije, ali je napomenuo da to ne znači da su u ovom trenutku potrebne bilo kakve drastične promene.\n„Moramo da budemo spremni za svaki mogući razvoj situacije“, rekao je Putin na sastanku sa članovima kabineta ministara.\nRuski predsednik je skrenuo pažnju na to da se menja situacija na tržištu.\n„Znam da je vlada već pristupila analizi ovog rada, skrećem vašu pažnju na to da su to izuzetno važna pitanja. Moramo da budemo spremni za svaki razvoj situacije na tržištu sirovina, na berzi, veoma pažljivo to da pratimo i da imamo scenario razvoja ruske ekonomije za svaku varijantu“, izjavio je Putin i pozvao da se tom radu priključe ne samo predsednik vlade, Ministarstvo finansija i Ministarstvo za ekonomski razvoj nego i svi drugi resori.\nOn je naglasio da „to ne znači da je potrebno nešto odmah drastično menjati“.\nPrema rečima Putina, bez obzira na kolebanja na spoljnim tržištima, ruske vlasti su uspele da se ponašaju „u najvećem stepenu uravnoteženo, profesionalno“.\n„O tome, uzgred, govori i manji deficit budžeta, manji nego onaj na koji smo računali — to je 2,6 procenata BDP-a u prošloj godini“, rekao je predsednik i dodao da je to odličan makroekonomski pokazatelj s tačke gledišta balansiranja finansija i budžeta.\nOn je pozvao da se isto tako uravnoteženo, profesionalno i blagovremeno reaguje na one probleme koji će se pojaviti u svetskoj i ruskoj ekonomiji 2016. godine.\n„Računaćemo na to da će se situacija menjati na bolje, ali kao i uvek radimo tako da budemo spremni za bilo koji razvoj događaja, ponavljam još jednom“, rekao je ruski predsednik.\nmakroekonomski pokazatelji, tržište, ekonomija, BDP, Vlada RF, Vladimir Putin


Evro ili drahma - (ne)moguć povratak u prošlost | EurActiv Srbija\nEvro ili drahma - (ne)moguć povratak u prošlost\nObjavljeno : 15.05.2012.\t Tweet\nPonovno uvođenje drahme za Grčku bi značilo gubitak stranog, ali i domaćeg kapitala, visoku inflaciju i višesedmični finansijski i tržišni haos. Sa druge strane, izvesne koristi nema. Devalvacija bi snizila cenu grčkog izvoza, ali to bi samo teorijski dalo zamah privredi. Pitanje je i kako bi to uticali na evro zonu, budući da uputstva za napuštanje zajedničke valute nema i da se ujedinjena Evropa za sada nije suočila sa takvom situacijom.\nPiše: Slobodan Marković, novinar agencije Beta\nUprkos zaklinjanju većine vodećih političara Grčke i glavnih kreditora u rešavanje njene krize i krize njenih poverilaca, u okrilju zone evra i uz pridržavanje dogovorenog programa štednje i reformi, pre svega na evropskom zapadu nisu utihnuli glasovi da bi ipak najbolje za sve bilo da Grčka - napusti zonu evra.\nŠefovi najvećih grčkih stranaka - socijalističkog PASOK-a i konzervativne Nove demokratije koje čine odlazeću vladu, kao i niz lidera manjih stranaka, odlučno su protiv napuštanja evra i neizvesnog povratka na drahmu. Ali, zalažu se za reviziju dubine rezova i rokova za obećane reforme, mada svako na svoj način.\nSuprotan i kontroverzan stav - otkazivanje aranžmana s poveriocima, ali uz ostanak u zoni evra, energično zastupa vođa po političkom uticaju odlučujuće levičarske koalicije SIRIZA. Za još radikalniji put - odlazak iz EU oduvek su tradicionalni komunisti (KPG), dok je niz stranaka takođe "antievropske" ekstremne desnice za nešto što je između ta dva stava.\nOba politička ekstrema slažu se u jednom što se ne samo u Atini redovno nazivalo populizmom: Grčkoj je bolje samoj, bez stranaca koji su je uterali u dug, a "obrali kajmak".\nTaj stav jeste na poslaničkim izborima 6. maja ukupno dobio veću podršku nego ikada ranije (35 odsto), ali je u grčkom društvu i dalje manjinski. Objašnjenje za takvo glasanje su već petogodišnja recesija, još tri godine dogovorenih bolnih reformi u naglo osiromašenom društvu, te otuda stav da gubitkom vlasti treba kazniti do sada vladajuće koji su to dopustili.\n"Mi vidimo budućnost Grčke u evru i želimo da ona ostane u zoni evra. To je, po nama, najbolje rešenje za Grčku, njen narod i za Evropu", objavila je u ponedeljak Evropska komisija, odmah ukazavši da je važno da Grčka "poštuje obaveze koje je preuzela". Brisel je time ublažio prošlonedeljni stav predsednika Evropske komisije Žozea Manuela Baroza koji je, ne pominjući Grčku, rekao da "ako neka zemlja ne poštuje pravila, bolje je da ode".\nIako to nije rečeno, izvesno je da je jačanje glasanja iz protesta i kažnjavanje dosadašnje politicke vrhuške Grčke zabrinulo strane kreditore. To tim pre što bi, ako nove poslaničke većine, te ni vlade ne bude do četvrtka - što je rok dogovoren u Atini, Grčka 17. juna išla na nove izbore, na kojima bi antievropski stav mogao ojačati, po nekim anketama čak postati i većinski - ponovo iz protesta.\nU tom slučaju nova vlast u Atini bi mogla okrenuti leđa zoni evra, te i Centralnoj evropskoj banci, a oslabio bi i uticaj Brisela. Jedini kreditor sa koliko-toliko snažnim pritiskom ostao bi MMF, ali bi i on morao tražiti nove poluge da stegne Grčku da štedi i vraća dugove.\nIzvesno je da bi se u najtežoj situaciji našli vodeći strani grčki poverioci - francuske i nemačke banke jer više ne bi bilo pritiska pravila i ustanova zone evra na Atinu.\nOsnova iznenađujuće velikog globalnog uticaja grčke dužničke krize i jeste to što su u najvećoj opasnosti veliki zapadnoevropski kreditori. Budžetski račun grčke države u Atini samo je skretnica preko koje novac u tromesečnim tranšama iz paketa međunarodne pomoći prolazi ka računima poverilaca na Zapadu.\nAko se taj tok prekine napuštanjem evra, kreditori ostaju na suvom i zbog sopstvene likvidnosti moraju tragati za drugim mehanizmom da im se šteta nadoknadi. Zato njihov pritisak nije usmeren na Atinu, nego na Pariz, Berlin i Brisel.\nUz to, ne postoji uputstvo za napuštanje evra, kao ni za odlazak iz EU. Ako su i EU, i njena zajednička valuta po mnogima istorijski eksperiment, već i sam nagoveštaj ispadanja jedne od starijih članica, ozbiljno bi poljuljao evropsku građevinu i teško pogodio njen kredibilitet, pre svega na finansijskom tržištu. To je šteta koju ne želi EU, a još manje njene dve najveće, ali takođe finansijski načete ekonomije - Nemačke i Francuske.\nGrčku bi ponovno uvođenje drahme koštalo neuporedivo više od pukog štampanja novca - već na samu najavu većina kapitala, u evrima, pobegla bi u inostranstvo, otišla bi čak i vodeća domaća preduzeća koja to već ionako nagoveštavaju, ostatak novca bi Grci panično povukli iz banaka.\nSledilo bi prilagođavanje sistema plaćanja i neminovno nedelje finansijskog i tržišnog haosa. Ako bi to sve neko i izveo, pitanje koje kolokvijalno pominju bankari jeste: Koji bi to kurs nove drahme bio posle nepostojanja grčke valute više od decenije? Jer, poslednji kurs drahme, uoči uvođenja evra, jeste bio (politički) dogovorena veličina.\nOno što bi sledilo uvođenju drahme bilo bi neminovno: proglašenje mortorijuma na plaćanje, odnosno "bankrot" grčke države, uz raspad grčkog bankarskog sistema, te i njegovih banaka u regionu (računa se, recimo, da je 20 odsto bankarskog kapitala u Srbiji grčkog porekla).\nJedina korist bila bi to što bi "bankrot", računovodstveno, doveo finansijske veličine "na nulu" čime bi na papiru sve najednom bilo u redu. Gubitak bi se, međutim, svalio na poverioce.\nNa prihodnoj strani napuštanja evra, posle prvog udara inflacije koja bi izvesno premašila 20 odsto, grčka roba i usluge bi - zbog nužne devalvacije iznad te stope (računa se i na 50 odsto), drastično pojefinili za strance koji ih plaćaju evrom ili dolarom, te bi privreda, teorijski, dobila zamah.\nTa se računica, međutim, zasniva na kratkoročnoj, teorijskoj konstrukciji, dok oni koji bi trebalo da je eventualno sprovedu - privrednici, bankari i vodeći političari, razmišljaju o milijardama, znajući da za "povratak u prošlost" mehanizma nema, pa ni izvesne koristi.\nLondonski "Fajnenšel tajms" upravo zato ove nedelje konstatuje da je ministar finansija Nemačke - čija je poljuljana vlada najglasnija u stavu da bi Grčka trebalo da se vrati drahmi, "uveren da bi zona evra odolela odlasku Grčke".\nAli, podseća list, Šojble je još prošle godine smatrao da "zona evra može da podnese dobrovoljno učešće državnih poverilaca (Grčke) u otpisu duga". Pokazalo se međutim, da to nije tako - bila je potrebna prinuda.\nZato se sadašnji stav nemačkog ministra o odlasku Grčke iz zone evra "može ispostaviti kao još jedna u dugom nizu pogresnih procena" jer, ukazuje list, u tom slučaju "investitori mogu agresivno krenuti na raspad (zone evra) ako Grčka bude izgurana iz nje". Drugim rečcima, već sada se otvoreno postavlja pitanje o tome ko će još ispasti (Portugalija, Irska), a ko će uopšte ostati kada to počne.\nZato proizlazi da se radikalna opcija malo kome isplati sa ove strane Atlantika, a da je najbolje da nova vlada i poverioci Grčke ponovo sednu za sto i utvrde šta je realno postići na novoj grčkoj društvenoj sceni koju odražavaju izbori, i na novoj evropskoj sceni koja nastaje dolaskom socijalista na čelo Francuske i sve izvesnijim preokretom u Nemačkoj.\nGrčka kriza uostalom nikada i nije bila pitanje ionako uvek tankog kredibiliteta Atine, već je pitanje kredbiliteta evra i EU, te otuda Berlina i Pariza, pre svega.\n: Štednja ili drahma - Grčka mora da odluči\n: Novi potresi u zoni evra\n: Grci odbacili dve dominantne stranke\n: Irska i Grčka rekorderi po nivou javnog duga i deficita u 2011.\n: U lavirintu grčke birokratije\n: Vanredni izbori u Grčkoj u jeku krize\n: Grčka zbog štednje iznajmljuje policajce\n: Rubini: Grčkoj preti depresija


odnosi Srbije i hrvatske - Blic Online\nTanja Miščević: Hrvatska treba da pomaže, a ne da sapliće\nHrvatski uslovi za nastavak evropskih integracija Srbije pitanje je za članice EU i Evropsku komisiju. Stav Srbije je da su ti uslovi bilateralnog karaktera i da ih treba rešavati bilateralno, rekla je je u intervjuu za "Blic" šefica Pregovaračkog tima Srbije za pregovore sa EU Tanja Miščević.\nMihajlović:Nemamo problem ni sa jednim susedom\nPotpredsednica Vlade Srbije Zorana Mihajlović izjavila je danas da je Srbija otvorena država koja je na putu EU i nema problem ni sa jednim svojim susedom, kao ni sa regionom.\nVučić za "Globus": Stvaram novu Srbiju, trebaće mi pomoć Hrvata\n- Više dana sam razgovarao s različitim predstavnicima Ruske Federacije. O izborima, ali i o njihovim ulaganjima u Srbiju, o investicijama; potpuno razumem tu potrebu da neko zaštiti svoj kapital i svoju imovinu. Jednako kao što odlično razumem i potrebu Srbije da i pred Zapadom i pred Rusima, pred svima, na jasan način kaže da mi odlučujemo o našim unutrašnjim pitanjima - izjavio je vicepremijer Aleksandar Vučić u intervjuu za zagrebački "Globus".\nDačić: Razgovor i sa Haradinajem ako bude premijer\nIvica Dačić, premijer Srbije, izjavio je da bi o rešavanju problema na Kosovu i Metohiji razgovarao i sa Ramušem Haradinajem ukoliko bi on bio kosovski premijer.


Voša nerešeno protiv ČSK-a - Sportske.net\nVoša nerešeno protiv ČSK-a\nEkipa Vojvodina odigrala je prijateljsku utakmicu u kombinovanom sastavu protiv ekipe ČSK-a iz Čelareva, na kraju je bilo nerešeno - 1:1 (0:1).\nVojvodina časti navijače posle sjajnog starta u Superligi!Počinje Liga B timova! Učestvuje 10 klubova!Voša zakazala proveru sa prvoligašemSilovit prolećni start Vojvodine!Voša dovela i sedmo pojačanje u ovom prelaznom roku!\nNakon ubedljive pobede protiv Spartaka u Subotici u prvom kolu prolećnog dela Superlige, ekipa Vojvodine je danas odigrala prijateljski meč protiv ČSK-a iz Čelareva kako bi dodatno izbrusila formu pred nastavak šampionata.\nIpak, u izmenjenom sastavu ekipa trenera Ivanovića nije uspela da slavi, bilo je 1:1 (0:1).\nNa FC "Vujadin Boškov" strelac za goste iz Čelareva bio je Tepić u 9. minutu, dok je izjednačenje Vojvodini doneo Bačanin u 80. minutu meča.


RTCG - Radio Televizija Crne Gore - Nacionalni javni servis :: Svijet :: Delegacija SAD sa Raulom Kastrom\nKUBA – SAD 20. 02. 2013. 10:30 >> 10:25 0\nDelegacija SAD sa Raulom Kastrom\nKubanski predsjednik Raul Kastro primio je na Kubi sedmočlanu delegaciju Kongresa SAD, koja je došla s ciljem da se poprave bilateralni odnosi pogoršani nakon što je američki preduzimač Alen Gros tamo uhapšen 2009. godine.\nPreduzimač Alen Gros je osuđen za zločin protiv države i izrečena mu je kazna od 15 godina zatvora zbog, kako je obrazloženo, subverzivnog programa koje su platile Sjedinjene Američke Države s ciljem da se obori revolucija.\n"Delegacija je doputovala u ponedeljak, a takođe je obišla i Grosa", rekao je jedan član američke grupe čiju je izjavio prenio Rojters.\nU saopštenju kubanske vlade, kaže se da su Raul Kastro i ministar spoljnih poslsova Bruno Rodriges prvo razgovarali sa demokratskim senatorom iz Vermonta Patrikom Lijem "o pitanjima od interesa za obje zemlje" a zatim su pričali i sa drugim poslanicima.\nSenator koji je razgovarao u ponedeljak s novinarima, rekao je da je delegacija došla u Havanu da priča prije svega o sudbini Grosa i reformama koje se sprovode na Kubi.\nOčekuje se da Lij izda saopštenje o posjeti, navela je britanska agencija.\nGros (63) je uhapšen u Havani decembra 2009. godine i osuđen na 15 godina zatvora jer je instalirao internet mrežu pod američkim programom koji kubanska vlada smatra subverzivnim, a radi se o programu za izgradnju demokratije Agencije SAD za međunarodni razvoj.


Brnabić: Dve trećine zaraženih korona virusom je u Beogradu, za sada bez strožih mera - Boom93\nPredsednica Vlade Srbije Ana Brnabić izjavila je da je 70 posto ukupno zaraženih korona virusom u Srbiji u Beogradu, kao i da glavni grad beleži daleko najveći broj novih slučajeva na dnevnom nivou.\nOna je rekla da “nema dovoljno inspektora koji bi kontrolisali” kako se donete mere sprovode zbog čega je važna “lična odgovornost”.\nNa pitanje da li se u Beogradu zbog takve situacije planira uvodjenje novih, strožih, mera za suzbijanje epidemije korona virusa, Brnabić je odgovorila da se “planira uvodjenje mera ukoliko bude bilo potrebno”, ali da se svi trude da do toga ne dodje.\n“Ako uvedemo onako restriktivne mere kakve smo imali u martu i aprilu, onda više nemamo ekonomski problem, onda više nemamo ekonomiju”, kazala je Brnabić.\nBrnabić je povodom situacije sa epidemijom korona virusa u Novom Pazaru rekla da je u tom gradu “sigurno bilo propusta” i da ni ona “ne beži od odgovornosti”.\n“Dodatno su upućeni medicinski timovi u Novi Pazar kako bi dali podršku i Tutinu. Prebacili smo sredstva Opštoj bolnici u Novom Pazaru da kupe jos dva sanitetska vozila da bi pomogli Tutinu”, rekla je Brnabić.\nPrema informacijama koje je objavila TV Prva u Novom Pazaru je registrovano oko 500 osoba zaraženih korona virusom.\nOznakeAna Brnabić COVID-19 Covid19 epidemija Koronavirus Predsednik vlade Srbija zaraženi


Odluka o Kovid pasošima u Srbiji krajem februara? – Zapadna Srbija\nIdeja o uvođenju kovid pasoša još u povoju, ali se krajem februara očekuju protokoli oko njihovog uspostavljanja. Pretpostavlja se da će to biti elektronska aplikacija u koju ćemo unositi dokumenta bitna da dokažemo da smo bezbedni na putovanju.\nOvo je izjavio Direktor Nacionalne asocijacije turističkih organizacija Srbije (JUTA) Aleksandar Seničić za televiziju N1 i dodao da je izvesno da će nešto što će ličiti na kovid pasoše biti obavezno ubuduće i da ćemo jedino sa takvim elektronskim dokumentom moći da se putuje.\nPotrebni sertifikat o vekcinaciji i negativan PCR?\nSenčić je za N1 rekao da će se u tu elektronsku aplikaciju najverovatnije unositi sertifikat o vakcinaciji, negativni PCR testovi ili neka druga vrsta testova. Naglasio je da je to je jedina šansa da se turistički sektor pre svega, a onda i kolege iz avio-sektora i saobraćaja brže oporave i da se nada da ćemo nastaviti da putujemo i bavimo se svojim poslom.\nDirektor Jute pretpostavlja da se aplikacija neće naplaćivati jer je to u interesu svih koji se bave turizmom, ali ne spori da će cena PCR testa od 9.000 dinara biti prepreka za deo građana da otputuje. Ipak, kaže, biće i onih koji poslovno i privatno mogu da ispune te uslove.\n-To svakako deluje kao svetlo na kraju tunela da bi se vratili da radimo posao za koji smo se školovali – kaže Seničić.\nNa pitanje N1 da li će evropske zemlje koje će vakcinisati većinu građana, postaviti uslove da turisti koji dolaze moraju pored negativnog PCR testa i da budu vakcinisani, Seničić ocenjuje da ima raznih spekulacija, čak i takvih da će biti prihvatane samo određene vrste vakcina.\n-Protokol još uvek ne postoji i moguća je i ta vrsta ograničenja – rekao je Seničić i podsetio da je letos jedan protokol važio za članice EU, a drugi za one koje to nisu. Dodao je da se nada da do toga neće doći i da će putovanja biti dostupna najvećem mogućem broju ljudi.\nPodsećamo da uvođenje kovid pasoša odnosno zdravstvenih pasoša nije nova ideja već se o ovoj temi pričalo na početku pandemije virusa korone. Direktor Ruskog fonda za direktne investicije (RFPI) i jedan od tvoraca ruske vakcine, Kiril Dmitrijev, izjavio je da bi tzv. kovid pasoši mogli postati stvarnost već 2021. godine.\nTags Kovid pasoši Post navigation


Dijaspora oprezna sa ulaganjima | TV KANAL 9 NOVI SAD\nNaslovna EMISIJE Dijaspora oprezna sa ulaganjima\nDijaspora oprezna sa ulaganjima\nVIDEO K9: Da bi se omogućio rast BDP-a od pet odsto, udeo stranih investicija u Bruto domaćem proizvodu mora da bude dvadeset pet odsto, odnosno oko tri milijarde evra na godišnjem nivou, izjavio je dr Dejan Molnar, docent na Ekonomskom fakultetu u Beogradu.\nPo visini učešća doznaka u BDP-u, Srbija se nalazi u samom vrhu evropskih zemalja, sa učešćem između pet i šest odsto Bruto domaćeg proizvoda.\nOva sredstva, prema pojedinim ocenama, imaju važnu ulogu u nacionalnoj ekonomiji, ali kao generator budućeg razvoja moći će da se posmatraju tek kada se doznake u Srbiji budu koristile za investicije, što u ovom trenutku nije slučaj.\nŠta za jednu zemlju znači kada su strane direktne investicije jednake, pa čak i manje od doznaka ljudi koji su napustili zemlju, glasilo je pitanje koje smo upućeno docentu na Ekonomskom fakultetu u Beogradu dr Dejanu Molnaru.\nPojedina istraživanja su pokazala da naša dijaspora raspolaže sa efektivom od tri stotine milijardi evra, što čini deset bruto domaćih proizvoda Srbije, ali problem je što ljudi iz dijaspore često ostaju razočarani posle pokušaja ulaganja u maticu. Klima za ulaganje u Srbiji je loša, kako je navedeno, pre svega zbog korupcije. (Prilog KTV Zrenjanin)\nPrethodni tekstFinansijska politika Srbije i MMF\nSledeći tekstStranci na privremenom radu u Srbiji


Foto: Twitter/Screenshot/433 / Twitter\nSinoć su se "azuri" plasirali posle neviđene drame u finale Evropskog prvenstva, pošto su na Vembliju posle penala savladali Španiju (1:1 - 4:2).\nPenal seriju je odlučio, ko drugi nego Alvaro Morata ali svojim promašajem, tačnije Luiđi Donaruma je odbranio njegov udarac u četvrtoj seriji, a potom je Žoržinjo odveo Azure u četvrto finale u istoriji. Ali..\nZanimljivo je bilo pre izvođenja penala, kada su se kapiteni Italije Kjelini i Španije Alba sa sudijama dogovarali oko uslova za izvođenje penala. Kjelini je izgubio u bacanju novčića, ali je sve ubedio da šutiraju kako je on zamislio.\nSudeći po urnebesnom snimku, Kjelini je debelo izradio Albu da Italijani šutiraju prvi i to na gol iza koga se nalaze navijači Italije. Uz to, bio je i te kako nasmejan i razdragan, kao da je predosetio uspeh u jedanaestercima, dok je Alba bio vidno neraspoložen.


Lopte za buduće asove - Ozonpress :: internet portal\nZbog velikog interesovanja, društveno – odgovorna akcija u kojoj RODA poklanja košarkaške lopte osnovnim i srednjim školama, proširena je na sva mesta u Srbiji. Umesto 500 koliko je bilo prvobitno planirano, podeliće se čak 4 puta više – 2.000 Molten univerzalnih košarkaških lopti za školski sport visokog kvaliteta, pogodnih za igranje u sali i napolju, školama koje dobiju najviše glasova u aplikaciji na sajtu RODE. Za samo dve nedelje sajt www.roda.rs je imao 150.000 posetilaca, školama iz 23 grada je dodeljeno 250.000 glasova, a 15.000 ljudi je podelilo aplikaciju sa svojim Facebook prijateljima. Zbog ovakvog odziva RODA je odlučila da proširi svoju akciju na celu Srbiju i da poveća broj košarkaških lopti kojim će obradovati školarce.\nUključite se u akciju koja traje od do 15. oktobra i dajte svoj glas za neku od škola tako što ćete posetiti web stranicu RODE www.roda.rs na kojoj ćete uz pomoć aplikacije pokloniti bod za neku od škola. Podela lopti će se realizovati na osnovu glasova koje će svaka škola sakupiti puteb web aplikacije, a za đake koji pokažu najveći entuzijazam biće priređeno posebno iznenađenje.\nVolonterska akcija „Očistimo divlje deponije“


Za proslavu Nove godine na Trgu budvanskih slikara obavezna ulaznica\nkoštaće pet evra\nBUDVA (Tanjug) - Za predstojeći doček 2004. godine na Trgu budvanskih slikara, na kome će prisutni moći da vide i čuju poznate estradne zvezde, predvođene Svetlanom Ražnatović, biće prvi put naplaćivane ulaznice.\nOvakva odluka Organizacionog odbora dočeka Nove godine već je izazvala brojne komentare i reagovanja građana, a nije mali broj onih koji tvrde da će to uticati na broj posetilaca, koji su imali nameru da masovno dođu u Budvu i provedu novogodišnje praznike upravo prateći zabavu i program na gradskom trgu. Iako cena ulaznica još nije zvanično saopštena, nezvanično se saznaje da će iznositi po pet evra za sve tri večeri po posetiocu.\n"Odlučili smo se za naplatu ulaznica, jer nismo sigurni da ćemo neophodna sredstva, koja nisu mala, obezbediti putem sponzora", objasnio je Stanko Asanović, izvršni direktor TV Budva, inače izvršnog producenta dočeka na trgu. On je ocenio da u tome "ne vidi ništa čudno", jer će svi objekti koji organizuju doček, naplaćivati mnogo veće iznose za ulaznice nego što će to biti slučaj na budvanskom trgu. Ako bude i viška novca, po završetku novogodišnje manifestacije, on će biti uplaćen za izgradnju zgrade dečjeg vrtića u Budvi, najavio je Asanović. Predviđeno je da se za ovogodišnji doček izdvoji 130.000 evra, što je na prošlogodišnjem nivou, rekao je on.\nEvro rekordnih 1,2475 dolara\nPrva kineska beba u RS\nRekord u Indoneziji: Ulovljen piton od 450 kilograma!\nNeizvesna sudbina istorijskih zdanja u Brestovačkoj banji kod Bora\nVoda na Plačkovici nije radioaktivna\nBjelopoljci rekorderi u neplaćanju struje


Sakupljanje potpisa protiv privatnih izvršitelja\n20. avgusta 2018. SOKOpresLeave a Comment on Sakupljanje potpisa protiv privatnih izvršitelja\nU Sokobanji je juče održana akcija prikupljanja potpisa za ukidanje privatnih izvršitelja, smanjenje dažbina notara i smanjenje ovlašćenja komunalne policije koju sprovodi Pokret Živi zid – Narodna jaka Srbija.\nOvaj pokret najpre je bio Udruženje građana koje je vremenom, tačnije pre dve godine, preraslo u političku partiju čiji je predsednik Igor Jakšić.\n– Osnova programa naše partije je borba za građanska i ljudska prava koja su zagarantovana Ustavom – kaže Stanimir Stanković Nine, poverenik gradske kancelarije pokreta u Nišu.\n– Upravo na inicijativu građana mi smo od pokreta postali politička partija. Narod nam veruje jer prepoznaje prave borce za njihovu dobrobit – dodaje Stanković.\nOva partija je uredno predala Skupštini Srbije potrebnu dokumentaciju i time legalizovala akciju prikupljanja potpisa protiv javnih izvršitelja. Broj od 30.000 potpisa, koliko je bilo potrebno da bi ova inicijativa ušla u skupštinsku proceduru odavno je sakupljen, međutim prema rečima našeg sagovornika, ova akcija se nastavlja i u narednom periodu dok se ne obiđu svi gradovi i opštinska središta, čime će svakom stanovniku biti mogućeno da učestvuje u ovoj akciji.\nPokret „Živi zid” zahteva izmenu, kako ga oni nazivaju „haračijskog zakona o privatnim izvršiteljima”. Aktivisti uz pomoć svojih pravnih timova, koje imaju u svim gradovima gde su formirane i gradske kancelarije, „spasao” je od izvršitelja do sada veliki broj građana, ističe naš sagovornik.\n– Kada nam građani donesu dokumentaciju i mi vidimo da imamo osnova za odbranu, naši aktivisti najpre naprave ‘Živi zid’ ispred spornog objekta i svojim telima ne dozvoljavaju privatnim izvršiteljima da uđu i popišu stvari – otuda i ime našeg pokreta kaže Stanković i dodaje da se ova stranka sama finansira.\n„Koliba” pobednik 11. Foto izazova\nUsvojen završni račun za 2018. godinu\n26. juna 2019. Marko Božinović\n14. maja 2019. Marko Božinović


Fudbalsko prvenstvo Švedske - Blic Sport\nLarson napustio klupu Falkenberga\nLegendarni švedski fudbaler Henrik Larson podneo je ostavku na mesto trenera Falkenberga. Larson je Felkenberg preuzeo u decembru prošle godine i sa tim klubom izborio opstanak u eliti.\nAbnormalno veliki broj uplata na meč druge lige Švedske izazvao sumnju u nameštanje\nFudbalski savez Švedske (SVFF) saopštio je da sumnja u nameštanje utakmica u drugoj ligi Švedske - Supertan.\nDa li je ovo najsmešnija reakcija posle crvenog kartona? /VIDEO/\nFudbaler švedskog prvoligaša Norčepinga Alhaji Kamara dobio je crveni karton tokom dodatnog vremena utakmice 13. kola protiv Orebra (2:2), posle čega je odreagovao krajnje burno.\nHaos u Švedskoj na otvaranju sezone: Navijač ubijen, meč otkazan zbog nereda\nTragedija je zadesila švedski sport na otvaranju fudbalske sezone: jedan navijač Đurgardena ubijen je u tuči pred utakmicu sa Helsinbgorgom, koja potom nije odigrana zbog nereda na stadionu.\nE, tako se bori za svoj tim: pretrčao ceo teren u 95. minutu i - pobedio! /video/\nDanijel Amartej ima 18 godina, ali ima i veliku želju da pobeđuje. Kako mu se uopšte nije svidelo što njegov Đurgarden ide ka bodu u meču sa Geteborgom, rešio je da pokaže šta znači upornost. I, uopšte mu nije smetalo što je u toku 95. minut.\nKao što je Blicsport.rs i najavio u sredu, legenda švedskog fudbala Henrik Larson održao je obećanje i ponovo zaigrao: na terenu se našao u dresu četvrtoligaša Hogaborga, u kome mu je jedan od saigrača bio - sin.\nŠvedski klub prijavio sam sebe policiji zbog korupcije\nŠvedski četvrtoligaš Sirijanska Kerburan prijavio je sam sebe policiji zbog sumnje na nameštanje mečeva.\nĐurđićeva 2012. iz snova: Ušao sam u "kečap efekat"\nNikola Đurđić je ponovo postigao gol za Helsingborg, što maltene više i nije vest jer je na desetom nastupu za taj švedski klub već deveti put bio strelac.\nĐurđić nastavio golgetersku seriju, gledali ga skauti Milana i Udinezea\nNapadač švedskog Helsinborga Nikola Đurđić ponovo je se upisao u strelce, ovoga puta na utakmici sa Geteborgom koju je njegov tim dobio sa 2:0.\nĐurđić rešeta mreže za Mihu, 10. golom stavio tačku na novu pobedu Helsingborga\nSrpski fudbaler Nikola Đurđić postigao je deseti gol ove sezone za Helsingborg, pošto je bio strelac u trijumfu svog tima sa 3:1 nad Gaisom.


KAKO DA NAPRAVITE KUTIJU ZA NAKIT - In Žena\nDame koje vole nakit, pogotovo one koje poseduju dosta nakita, mogu da vam potvrde da je kutija za nakit neophodna. Pre svega će dobro čuvati vaše dragocenosti i naravno, uvek ćete znati gde vam je koji komad nakita.\nJednom kada napravite svoju kutiju za nakit i poredjate svoje prstenje i mindjuše videćete koliko se vaš trud isplatio i bićete oduševljene. Ove kutije je veoma lako napraviti, potrebno je samo malo volje i slobodnog vremena.\nMaterijal po vašoj želji,\nU nastavku pogledajte korak po korak kako da napravite vašu savršenu kutiju za nakit.\nšminka 158 modni predlog 62 moda 180 dnevni horoskop 665 zdrav život 83 lepota i zdravlje 83 horoskop 843 frizure 100 recepti za slana jela 198 kosa 87 makeup 157 duh i telo 81 ljubav 73 nokti 92 ženska moda 151 zdrava ishrana 85 astrologija 63 nedeljni horoskop 114 recepti 525 uradite sami 119 moda i stil 142 zdravlje 63 nega 69 recepti za slatka jela 211 stajling 74


Sajam kulture mladih tokom decembra onlajn | M novine Sremski informativni portal\nM novine Sremski informativni portal > Kultura > Sajam kulture mladih tokom decembra onlajn\nI ove godine u organizaciji pećinačkog Kulturnog centra pod pokroviteljstvom Opštine Pećinci, Pokrajinskog sekretarijata za kulturu, javno informisanje i odnose s verskim zajednicama i Ministarstva kulture i informisanja Republike Srbije, biće održan treći Sajam kulture mladih na selu od 1. do 31. decembra.\nDirektor Kulturnog centra Pećinci Jovan Devrnja istakao je da bez obzira na aktuelnu epidemiološku situaciju poštovaoci kulture u pećinačkoj opštini ni ove godine neće ostati uskraćeni za kulturno-umetničke i obrazovne sadržaje koji su snimljeni u skladu sa svim propisanim merama zaštite od koronavirusa.\n– Ova manifestacija govori u prilog tome koliko je naša ustanove kulture značajna za decu i mlade, ali i za ostalo stanovništvo u našoj opštini. Ne treba izostaviti podatak da tokom godine u našim aktivnostima učestvuje oko 1.000 dece i mladih, a programe koje organizujemo vidi preko 2.000 posetilaca što su svakako brojke koje nam govore da dobro radimo, a tako će biti i ubuduće – kaže Devrnja.\nKoordinator ovog projekta je Slobodan Stanković, a po njegovim rečima, treći Sajam će biti realizovan onlajn.\n– Programi će biti emitovani svake nedelje od 19.00 časova putem zvaničnog Jutjub kanala koji smo pokrenuli tokom ove godine. Cilj nam je da ukažemo na značaj postojanja kulturnih centara u selu za decu i mlade. Zato smo te 2018. godine, kada smo obeležavali četiri decenije postojanja ustanove, odlučili da pokrenemo jedan novi festival namenjen deci i mladima i iskreno verujemo da će ova manifestacija postati tradicionalna. U protekle dve godine u okviru ovog projekta organizovano je 15 različitih događaja u kojima je učešće uzelo preko 250 mladih iz našeg kraja – rekao je Stanković.\nU nedelju, 6. decembra, na zvaničnom Jutjub kanalu Kulturnog centra Pećinci, u 19.00 časova, premijerno je emitovan razgovor sa Dušanom Petkovićem, autorom izložbe profesionalnih fotografija koja nosi naziv „Momenat u vremenu“, koji je govorio o svojim profesionalnim počecima. Izložba se može pogledati u holu pećinačkog Kulturnog centra svakog radnog dana od 8.00 do 15.00 časova tokom decembra uz poštovanje propisanih mera zaštite, pre svega se misli na nošenje zaštitnih maski i na držanje propisane distance uz maksimalan broj posetilaca do pet.\nPored izložbe profesionalnih fotografija Dušana Petkovića, publika će biti u prilici da pogleda i koncert sremačke muzike, pozorišnu predstavu za mlade i koncert klasične muzike posvećen jubileju 250 godina od rođenja čuvenog kompozitora Ludviga van Betovena.


Da li je američki vojni establišment dezinformisao javnost u SAD?\nČlanovi porodice Peta Tilmana, vojnika koji je poginuo nesrećnim slučajem od hitaca američkih vojnika u Avganistanu, svedočili su juče pred kongresnim odborom, koji ispituje dezinformacije američkog vojnog establišmenta. U izveštaju dopisnika GA Dena Robinsona navodi se da su zakonodavci saslušali i bivšeg vojnika Džesiku Linč, o tome kako je bila zarobljena u Iraku pre nego što su je oslobodile američke snage. Linč je prvobitno bila naveliko hvaljena kao heroj, ali se kasnije ispostavilo da su ti navodi netačni,\nZa porodice Peta Tilmana i Džesiku Linč detalji koji su izašli na videlo u vezi sa dezinformacijama vojnog establišementa uneli su bol i poniženje u njihovu inače lojalnu službu u Avganistanu i Iraku.\nTilman je bio bivša zvezda američkog fudbala i odustao je od unosnog ugovora sa jednim profesionalnim timom da bi služio u armiji. Nakon njegove smrti u Avganistanu, dodeljen mu je orden Srebrna zvezda za, kako je armija saopštila, njegovu ulogu u predvodjenju kontranapada protiv neprijateljskih snaga. Armija je kasnije priznala da su ga ubili američki vojnici.\nČlanovi njegove porodice vrše pritisak da dobiju dalje podatke i da se sprovede dalja istraga. Demokratski kongresmen Henri Veksmen rekao je da je njegov odbor rešen da ustanovi zbog čega je vojni establišment saopštio netačne informacije o Tilmanu i Linčovoj.\n“Ovaj odbor će učiniti sve što može da bi ustanovio izvor objavljivanja netačnih podataka. Želimo da znamo da li je to bio rezultat nesposobnosti ili namerne strategije da se tako važna priča objavi u odredjenom trenutku,” rekao je Veksmen.\nBrat ubijenog, Kevin Tilman, i njegova majka Meri tvrde da armija nastavlja da prikriva neke aspekte smrti Peta Tilmana i izbegava da odgovori na dalja pitanja članova porodice.\n”Izbegavaju nas na svaki način. A, generalni inspektor Penatgona je priznao da oni smatraju da su obavili sjajan posao zato što su izdvojili četiri generala i pet drugih oficira kao odgovorne. Ipak, to je dimna zavesa, a ti oficiri su žrtveni jarci.“\nSekretarijat za odbranu i vojni funkcioneri izneli su rezultate istrage, uključujući i mere preduzete protiv pomenutih devet oficira. Brigadni general Rodni Džonson, iz armijske Komande za krivičnu istragu, branio je integritet istrage koju je njegova kancelarija vodila. Medjutim, vršilac dužnosti generalnog inspektora Pentagona, Tomas Gimbl, nabrojao je čitav niz propusta i grešaka. Primera radi, prema Gimblu, nisu saslušani svi relevantni svedoci i nisu proverene nekonzistentnosti u činjeničnom stanju.\nU medjuvremenu, bivši redov Džesika Linč osvrnula se na priče o njenom velikom herojstvu kada su je iračke snage zarobile.\n“Svi mediji su izvestili o devojci Rambo iz brdovite Zapadne Virdžinije, koja se do kraja borila. To nije bila istina. Stalno sam govorila da, ako je priča o meni pomogla da se motivišu naši vojnici i podigne duh nacije, u tome je možda bilo i nečeg dobrog. Medjutim, još uvek mi nije jasno zbog čega je vojni establičment odlučio da laže i zbog čega je pokušao da od mene napravi legendu, a u stvari pravi heroji su tog dana bili moji drugovi vojnici.”\nOdbor Predstavničkog doma nastavlja istragu dok zakonodavci postavljaju dodatna pitanja i traže dokumenta i druge materijale da bi utvrdili da li je saznanje o manipulaisanju informacijama u ovim slučajevima postojalo i na višim nivoima u Sekretarijatu za odbranu.


Naslovna – Instruktor Skijanja\nPočeci skijanja se, prema nedavno pronađenim crtežima u pećinama otkrivenim nakon povlačenja lednika, vežu uz lovce koje istoričari smeštaju u doba egipatskih faraona. Tehnike skijanja u to doba su najverovatnije ličile načinu skijanja koji danas nazivamo skijaškim trčanjem ili nordijskom skijaškom disciplinom.\nOcem modernog skijanja smatra se Norvežanin Sondre Norhajm. On je u 19. veku konstruisao skijaški vez koji je omogućio upravljanje skijom, i to tehnikom koja se danas naziva telemark. Kasnija usavršavanja skijaškog veza i skijaških cipela dovela su do daljeg usavršavanja skijanja i pojavu tzv. alpskih skijaških disciplina. Ranih godina 20. veka Austrijanac Hanes Šnajder predstavio je tehniku upravljanja skijom rotacijom gornjeg dela tela koja se po imenom Arlberg tehnika (nazvana prema kraju iz kojeg je poticao) vrlo brzo raširila kao popularna rekreacija i sport.


Saradnja od Putina do Mekejna\nTema: Saradnja od Putina do Mekejna\nP. V, 10.05.2009 20:22:20 Ocena:\n2.25 (Glasova: 4)\nJEDNI se kunu u Le Pena, drugi u De Gola, trećima je najbliži Putin, a četvrti gledaju preko Atlantika u Džona Mekejna... Sve srpske stranke imaju po neku sestrinsku partiju u svetu.\nDemokratskoj stranci Borisa Tadića najbliži su Socijaldemokratska partija Nemačke SPD i austrijske socijaldemokrate SPO:\n- Imamo stalnog stranačkog poverenika u SPD, a otvorili smo kancelariju DS u Beču pri tamošnjim socijaldemokratama - kaže nam Miloš Jeftić, internacionalni sekretar DS. - Švedskim socijaldemokratama smo pomagali u predizbornoj kampanji u kojoj je učestvovao i naš predsednik Tadić.\nŠešeljevoj Srpskoj radikalnoj stranci najprisniji su - Nacionalni front Francuske Žan-Mari Lepena, Pravedna Rusija Mironova i Narodna volja Rusije Sergeja Baburina:\n- Naravno, veoma dobru saradnju imamo i sa Jedinstvenom Rusijom Vladimira Putina - rekao nam je Dragan Todorović, zamenik predsednika SRS.\nDinkićev G 17 plus partnere vidi u Narodnoj stranci Austrije, Slovačkoj demokratskoj i hrišćanskoj uniji, Britanskim konzervativcima, Pokretu za promene iz Crne Gore, hrvatskom HDZ, Partijom demokratskog\nprogresa iz BiH...\nZa DSS Vojislava Koštunice najbliža stranka mimo Srbije je Putinova Jedinstvena Rusija. Te dve stranke su i formalizovale saradnju 2007. godine:\n- Zajednički radimo na sveukupnoj saradnji Rusije i Srbije i ruskog i srpskog naroda - rekao nam je Jovan Palalić, predsednik Izvršnog odbora DSS. - Sa njima delimo stavove o odbrani Kosova i Metohije i prema ukupnim međunarodnim odnosima. Ta saradnja je pospešila i investicije Ruske Federacije u našu zemlju.\n- Draškovićev SPO najjaču vezu ima sa američkim republikancima - potvrdio nam je Aleksandar Jugović, direktor SPO:\n- Sa republikancima imamo gotovo svakodnevne kontakte, a sarađujemo i, na primer, sa Novom demokratijom Grčke i francuskim degolistima - naveo nam je Jugović.\nUVEK UZ LEVICU\n- SOCIJALISTIMA su bliske sve stranke evropske levice i cilj nam je da postanemo punopravan član Socijalističke internacionale - rekao nam je Đorđe Milićević, portparol SPS.\n- Bliski smo i sa strankom Zorana Žižića u Crnoj Gori i Socijalističkom partijom Republike Srpske - naveo nam je Milićević.\nSve partije imaju strane prijatelje,marketing ili neke od ovih nabrojanih inostranih stranaka ima stvarnog uticaja u Srbiji.


Ako Amerika i Zapad traže priznanje Kosova, jesu li Srbiji vezane ruke - 20.09.2019, Sputnik Srbija\nPredsednik Srbije Aleksandar Vučić poručio je da Amerika traži priznanje Kosova. Sledeće nedelje se tokom generalne debate na Generalnoj skupštini UN predsednik... 20.09.2019, Sputnik Srbija\n19:36 20.09.2019 (Osveženo: 20:00 20.09.2019)\nPredsednik Srbije Aleksandar Vučić poručio je da Amerika traži priznanje Kosova. Sledeće nedelje se tokom generalne debate na Generalnoj skupštini UN predsednik sastaje sa brojnim svetskim zvaničnicima, a Kosovo će biti i dominantna tema.\nVučić je podsetio i na pismo koje je nedavno Donald Tramp, predsednik Amerike, uputio Srbiji, iz kojeg je jasno da SAD očekuju od Srbije da prizna nezavisnost Kosova. Predsednik Srbije je dodao i da će u nešto blažoj formi, a verovatno pred kraj dijaloga, to reći i ostale zapadne zemlje koje su priznale Kosovo.\nAko je situacija takva, koliki manevarski prostor ostaje Srbiji u ovim pregovorima i da li ga uopšte ima? Šta Vučić može u Njujorku da razgovara sa zapadnim zvaničnicima, ukoliko oni traže samo priznanje Kosova?\nZoran Milivojević, diplomata u penziji, za Sputnjik kaže da i pored ovakvog stava Amerike Srbija ima manevarski prostor, jer državnost samoproglašene nezavisnosti Kosova nije potvrđena na globalnom planu.\n„I nije potvrđena tamo gde to suštinski treba da se potvrdi, a to su Ujedinjene nacije i Savet bezbednosti. A jedino na tim adresama je moguće da se državnost potvrdi u punom smislu i da Kosovo kao država obezbedi pun državno-pravni subjektivitet“, objašnjava Milivojević.\nDokle god to nije na ovom nivou potvrđeno, Beograd ima manevarski prostor da osporava kosovsku državnost, jer na strani Srbije ostaje međunarodno pravo.\n„Ostaje i činjenica da više od polovine čovečanstva nije priznalo samoproglašenu nezavisnost Kosova. Druga stvar je činjenica da je do te nezavisnosti došlo kršenjem međunarodnog prava i mimo Povelje UN i mimo saglasnosti SB. Prema tome, to je prostor i argumenti na kojima Srbija treba da insistira“, uveren je naš sagovornik.\nOno što je, kako kaže, politički opasno, jeste stav Zapada koji je u neku ruku i pretnja Srbiji za buduće odnose sa zapadnim državama, a na srednji rok dovodi u pitanje i proces evrointegracija Srbije i njeno članstvo u Evropskoj uniji .\n„Jer potpuno je jasno da će zapadne države uslovljavati ulazak Srbije u EU priznanjem Kosova. Za zapadne centre moći, na čelu sa Vašingtonom, priznanje je važno jer zaokružuju kontekst koji je nasto NATO agresijom 1999. A tako zaokružuju i ceo geopolitički interes i strategiju koja se na tome zasnivala, a to je da se ovaj prostor definitivno uključi u NATO. Time bi se ovaj prostor udaljavao od država poput Rusije ili Turske, koje ovde imaju uticaja“, kaže Milivojević.\nSve češće spominjana opcija da bi međunarodno priznanje Kosova dovelo do novog pogroma nad Srbima i reprize 17. marta 2004, kada je Kosovo gotovo etnički očišćeno od Srba, za našeg sagovornika nije daleko od realnosti.\n„Imajući u vidu strukturu i političku elitu koja je vladajuća u Prištini i njihove antisrpske i velikoalbanske stavove, nije isključeno da Srbi budu pod dodatnim pritiskom i da bez direktnih uslovljavanja budu naterani u novi egzodus i napuštanje teritorija. Istina, ne kao u ’Oluji‘, već na jedan mirniji, ali rezolutniji način da krenu u preseljenje na prostore pod kontrolom države Srbije“, upozorava Milivojević.\nPredsednik Srbije bi tokom boravka u Njujorku trebalo da se sastane sa nemačkom kancelarkom Angelom Merkel, ruskim ministrom spoljnih poslova Sergejom Lavrovom, grčkim premijerom Kirijakosom Micotakisom... Prema Vučićevim rečima, još se ne zna da li će u nedelju ili ponedeljak prisustvovati religijskim skupovima koje Donald Tramp zakazuje, a gde bi moglo da dođe i do kratkog, ali vrednog susreta sa američkim predsednikom.


NSinfo: Deca u Šangaju vole knjigu - Zbog bibliotekarke Dragane\nDeca u Šangaju vole knjigu - Zbog bibliotekarke Dragane\nRazvijam kod njih potrebe za učenjem, za kvalitetnim drugarstvom..\nAko pitate mališane iz prigradskog naselja Šangaj šta bi želeli da budu kad porastu, nemojte se iznenaditi ako odgovor mnogih bude „bibliotekar”.\nZa to je zaslužna Dragana Dimitrov, bibliotekarka u šangajskom ogranku Gradske biblioteke nazvanom „Trifun Dimić”, poznate i kao prve romske biblioteke kod nas. Osim što mališane uči ljubavi prema knjizi, Dragana, takođe Romkinja, pomaže im u izradi domaćih zadataka, održavanju higijene i lepom ponašanju, ali im, na sopstvenom primeru, pokazuje koliko je bitno kvalitetno obrazovanje.\n„Doživljavam sebe kao stariju sestru dece koja ovde dolaze“.– objašnjava Dragana:\n„Kada uđu u biblioteku, najpre obavezno idemo da peremo ruke i da se umijemo, i ako treba, šaljem ih kući da prvo ručaju. Razvijam kod njih potrebe za učenjem, za kvalitetnim drugarstvom... sve ono što bi ih starija sestra ili majka učila kod kuće. Meni je obrazovanje uvek bilo veoma važno, a pokušavam da to prenesem i na njih, uveravajući ih da će im se napor jednog dana isplatiti jer oni u svojoj okolini nemaju mnogo uzora, odnosno retko ko iz njihove okoline je visokoobrazovan ili radi na nekom radnom mestu koje bi i sebi poželeli.“\nKada završe sa školom, već oko 12 sati, dečica dolaze u biblioteku, u kojoj imaju i prilagođen prostor za sedenje, učenje i druženje. Tada u ogranku „Trifun Dimić” postaje veoma živo, te tišina biblioteke biva zamenjena dečjom grajom.\n„Oni su tada već i umorni od škole, možda bi im najviše prijalo da odu kući i odmore se, ali ipak dolaze i koriste svaki trenutak dok je biblioteka otvorena da dobiju od mene pomoć u izradi domaćih zadataka. Onda se utrkuju ko će bolje da privuče moju pažnju i kome ću više da pomogem, a budu veoma srećni kada im se posvetim“, kaže Dragana za Dnevnik.\n... biblioteka, knjige, Novi Sad, šangaj


Vi ste ovde: Overa / RADNI ODNOS / MIŠLJENJA MINISTARSTVA / Odmori i odsustva / Pravo porodilje na godišnji odmor\nU članu 73. Zakona o radu („Sl. glasnik RS“, br. 24/2005 i 61/2005), propisano je da godišnji odmor može da se koristi u dva dela. Ako zaposleni koristi godišnji odmor u delovima, prvi deo koristi se u trajanju od najmanje tri radne nedelje u toku kalendarske godine, a drugi deo najkasnije do 30. juna naredne godine. Izuzetno, zaposleni koji nije u celini ili delimično iskoristio godišnji odmor u kalendarskoj godini zbog odsutnosti sa rada radi korišćenja porodiljskog odsustva, odsustva sa rada radi nege deteta i posebne nege deteta ima pravo da taj odmor iskoristi do 30. juna naredne godine.\nAko se zaposlena vratila sa porodiljskog odsustva i odsustva sa rada radi nege deteta posle 30. juna, nema pravo na korišćenje godišnjeg odmora iz prethodne godine.“\nMišljenje Ministarstva rada i socijalne politike br. 011-00-416/2009-02, od 01.06.2009. godine\nTags: godišnji odmor, porodilja\nPorez na isplatu naknade troškova službenog putovanja koja se isplaćuje fizičkom... Poreski tretman novčanog iznosa naime jubilarne nagrade


Pomoćnik ministra za kulturu Republike Srpske Tanja Đaković ocijenila je rad Muzeja Republike Srpske u ovoj godini veoma uspješnim, te istakla da je proces digitalizacije jedan od prioritetnih ciljeva u sljedećoj godini da bi se zaštitila baština koju čuva ova ustanova.\n"Digitalizacija je strateški pravac resornog ministarstva i smatramo da sve što se nalazi u zbirkama Muzeja Republike Srpske treba da bude digitalizovano kako bismo to ostavili budućim generacijama", rekla je Đakovićeva.\nOna je navela da je ove godine počela realizacija protokola koji je Muzej Republike Srpske potpisao sa Muzejom Vojvodine na osnovu memoranduma o saradnji između Ministarstva prosvjete i kulture Srpske i Ministarstva kulture i informisanja Srbije ,a odnosi se na digitalizaciju kulturne baštine Republike Srpske.\nĐakovićeva je istakla značaj predstavljanja Muzeja na međunarodnom planu, dodajući da je cilj da se i naredne godine svjetskoj kulturnoj javnosti aktivno predstavlja bogato kulturno nasljeđe Republike Srpske.\n"Izložba svjetskog kulturnog nematerijalnog nasljeđa `Zmijanjski vez` autora Danijele Đukanović, koja je predstavljena u Sankt Peterburgu i Moskvi, veliki je uspjeh za ovu ustanovu", rekla je Đakovićeva.\nDirektor Muzeja Republike Srpske Miladin Savić saglasan je da je 2018. jedna od najuspješnijih godina od osnivanja Muzeja 1930. godine, te navodi da je do početka novembra ova ustanova kulture zabilježila 21.000 posjetilaca.\n"To je rezultat rada naših stručnjaka koji su organizovali niz veoma uspješnih izložbi u svim oblastima", rekao je Savić.\nOn je podsjetio na neke od zapaženijih postavki - "Otključaj svijet iluzija i nauke", "Berlinski kongres", "U slavu Goje", dodajući da je veliki uspjeh zabilježila i manifestacija "Noć muzeja".\nSavić je naveo da rukovodstvo Muzeja ima velike planove i za narednu godinu, među kojima je nadogradnja zgrade i povećanje kapaciteta izložbenog i kancelarijskog prostora.\nOn je ocijenio da je ove godine pedagoška služba imala veliki uspjeh u privlačenju najmlađe publike, što će biti nastavljeno i u narednom periodu.\nSavić je Đakovićevoj zahvalio na odličnoj saradnji i razumijevanju koje je resorno ministarstvo ukazalo za projekte Muzeja, te izrazio nadu da će u istom pravcu biti nastavljeno i u narednom periodu.\nMuzej Republike Srpske digitalizacija


Klubovi podržavaju odluku KŠ o početku sledeće sezone - ATA Stars\nKlubovi podržavaju odluku KŠ o početku sledeće sezone\nHome/cVesti - sportovi/Košarka/Klubovi podržavaju odluku KŠ o početku sledeće sezone\nSrpski košarakaški klubovi u potpunosti podržavaju odluku Košarkaškog saveza Srbije da nacionalna liga sledeće sezone počne 1. marta 2011. godine i zajedno će nastupiti na sastanku klubova regionalne Jadranske lige.\nPored toga, klubovi i savez saopštili su da će kalendar takmičenja za Košarkašku ligu Srbije za sezonu 2010/2011. biti utvrđen tek nakon konačanih rezultata srpskih klubova u međunarodnim takmičenjima.\nPovezana vest: Hrvatski savez stao na stranu FIBA\nDanašnjem sastanku u Beogradu prisustvovali su direktor Partizana Dragan Todorić, direktor Hemofarma Marko Ivanović, funkcioneri Crvene zvezde Branko Kovačević i Mirko Pavlović, čelni ljudi FMP-a Nebojša Čović i Ratko Radovanović (FMP) i predstavnici Radničkog iz Kragujevca Ivan Gruin i Mladen Ivić.\nPored njih na sastanku su bili predsednik KŠ Dragan Kapičić, selektor reprezentacije Dušan Ivković, vršioc dužnosti generalnog sekretara KŠ Zoran Gavrilović i direktor takmičenja Tihomir Bubalo.\nPovezana vest: EVROLIGA, Bertomeu zadovoljan suđenjem u Evroligi\nPoslednjih nekoliko dana u javnosti čule su se različite ocene o datumu početka takmičenja domaće lige sledeće sezone, pošto, prema mišljenju pojedinih klubova, neće biti dovoljno vremena od kraja Jadranske lige do početka takmičenja u Košarkaškoj ligi Srbije.\nBy ATA Stars Redakcija|2010-02-26T20:57:13+01:00februar 26th, 2010|Košarka|0 Comments\nPapanikolau pozitivan na korona virus\nJokićevih 25 poena i 11 skokova u pobedi Denvera nad San Antoniom\nNjujork Niksi dobijaju novog trenera


Beograd - Posle 26 godina u naselju Boljevci otvoren vrtić\n29. novembar, 10:24\nČETVRT VEKA KASNIJE: U Boljevcima osvanuo vrtić 0 Podeli Podeli na facebook Podeli na twitter Podeli na viber Pošalji na mail\n23.09.2019. / 16:48\nPosle 26 godina, u surčinskom naselju Boljevci otvoren je vrtić koji sada pohađa 107 dece. Opština uspela da izgradi prvi vrtić od osamostaljenja 2004. godine.\nTa deca, prema rečima zamenika gradonačelnika Beograda Gorana Vesića, imaju uslove kao i sva deca u drugim vrtićima na teritoriji Beograda.\n"Posle 26 godina Boljevci su dobili vrtić i to je, inače, prvi vrtić izgrađen u Surčinu od kada se Surčin odvojio od opštine Zemun, odnosno od kada je postao samostalna opština", rekao je Vesić novinarima.\nTREĆI VRTIĆ OVOG SEPTEMBRA\nGradski sekretar za obrazovanje i dečiju zaštitu Slavko Gak je rekao da je vrtić "Biser" treći vrtić koji je otvoren u septembru i podsetio da su pre njega otvoreni vrtić u Osnovnoj školi "Jovan Cvijić" i vrtić u naselju Altina. "Na taj način smo dodatno otvorili novih 400 mesta čime smo ispunili obećanje koje smo tokom leta dali gađanima da imaju strpljenja i da će Grad tokom septembra i svakog narednog meseca gledati da obezbedi nova mesta u državnim vrtićima", rekao je Gak. Direktorka Predškolske ustanove Surčin Tamara Rodić je izrazila zadovoljstvo što je\n"Da bi ukinuli listu čekanja, moraćemo da se pozabavimo još jednim objektom kako bi sva deca koja žive u Surčinu išla u vrtić", rekao je Vesić.\n"Sva deca moraju da imaju pravo na jednaku predškolsku zaštitu. Trenutno u Beogradu više od 75.000 dece ide u vrtiće i mi smo odavno prešli brojku koju je Vlada Srbije dala kao zadatak svim lokalnim samoupravama - da do 2025. godine 70 odsto dece ide u vrtiće", rekao je Vesić.\n"Ovo je pokazatelj da se ne radi samo u centru grada već i u prigradskim delovima. Nadam se da ćemo adaptaciju objekta u Kosovskoj 2 u Surčinu u vrtić završiti do polovine februara sledeće godine", rekao je on.\n"Imamo određenu lokaciju, imamo idejno rešenje i nadamo se da ćemo, uz pomoć Grada, dobiti taj vrtić i rešiti problem smeštaja dece u preškolske ustanove u Surčinu", rekao je Šuša.


Godišnjica početka ulaska Združenih snaga bezbednosti u Kopnenu zonu bezbednosti i ubistva komandanta Lešija - Ozonpress :: internet portal\nTag: godišnjica, kapetan, Leši\nNa današnji dan pre tačno 21. godinu počeo je ulazak srpkih Združenih snaga bezbednosti u Kopnenu zonu bezbednosti čime su , praktično, završeni oružani sukobi izmedju Oslobodilačke vojske Bujanovca, Preševa i Medveđe(OVPMB) i policije i vojske koji su buli najintenzivniji oko Bujanovca i Preševa.\nToga dana je ubijen i jedan od komandanata OVPMB Ridvan Ćazimi, zvani Komandant Leši, šef pregovaračkog tima ispred Oslobodilačke vojske Preševa, Bujanovca sa članovima tadašnjeg Koordinacionog tela i uz međunarodno posredovanje.\nAlbanski političari, porodica i prijatelji su obišli Lešijev grob na lokalnom groblju u Velikom Trnovcu i spomen sobu pored fudbalskog igrališta u ovom najvećem albanskom selu u Srbiji.\nPoštu Ćazimiju su odali i na Guri Gati, mestu gde je poginuo tog prvog dana početka operacije ulaska srpskih snaga bezbednosti (vojske i policije) u Kopnenu zonu bezbednosti (KZB), a u skladu sa ranije postignutim dogovorom o razoružanju pripadnika Oslobodilačke vojske Bujanovac, Preševo i Medveđa (OVPMB) , uz posredstvo međunarodnih predstavnika.\nRidvan Ćazimi je ubijen 24. maja 2002. godine, kada je počeo ulazak Združenih snaga bezbednosti u Kopnenu zonu bezbednosti, čime je i praktično završen oružani sukob u ovoj zoni u Bujanovcu i Preševu.\nNovinarima je tog dana u Press centru Koordinacionog tela za opštine Bujanovac, Preševo i Medveđu, rečeno da se radi, zapravo, o nesrećnom slučaju i da je pucano zato što, prema ranije postignutom dogovoru, na tom mestu nije trebalo da budu pripadnici OVPMB prilikom ulaska Združenih snaga bezbednosti.\nTadašnji predsednik Koordinacionog tela, Nebojša Čović, je izrazio žaljenje zbog ovog događaja, koje je više puta ponavljao i kasnije. Oni koji su tog popodneva bili na ulici ili u opštini Bujanovac znaju kolika je, zapravo, bila napetost posle njegovog ubistva.\nPogibija Ćazimija je pretila da izazove incidente i prekine proces mirnog razoružanja OVPMB i ulaska Združenih snaga bezbednosti u KZB, ali je, uz posredovanje međunarodne zajednice, ipak sve završeno na miran način.\nĆazimi je bio šef pregovaračke delegacije OVPMB u svim razgovorima sa predstavnicima tada Savezne Republike Jugoslavije i međunarodnim posrednicima.\nPredvodio je i sam početak razgovora u školi u selu Lučane, koji je usledio posle prvog susreta komandanata OVPMB, predstavnika Koordinacionog tela i međunarodnih posrednika u šatoru na administrativnom prelazu Merdare kod Kuršumlije.\nBio je jedan od komandanata OVPMB koji se zalagao za pregovore i takav način rešavanja problema.Bio je zadužen za sektor Centar OVPMB koji je obuhvatao sela Breznicu, Mali i Veliki Trnovac, Dobrosin, Končulj i Lučane, što je, zapravo, oblast oko regionalnog puta Bujanovac – Gnjilane, koja je bila veoma važna i za ulazak Srba iz Kosovskog Pomoravlja u Srbiju.\nPred kraj sukoba rekao je da će poslednji predati oružje, ali da će ga ipak predati. Upozorio je i da će OVPMB žestoko odgovoriti na svaku provokaciju od strane Združenih snaga prilikom ulaska u Kopnenu zonu bezbednosti.\nTo je, zapravo, Končuljski sporazum na koji se Albanci pozivaju svih ovih godina, kao na ključni dokument za rešavanje problema, a koji predstavnici države nikada nisu potpisali.\nNa ulazu u Veliki Trnovac, Albanci su podigli spomenik Ćazimiju 2002. godine, na koji su postavljene i albanske zastave. U njegovu čast svake godine se održava četvorodnevna manifestacija Dani komandanta Lešija.\nU rodnom Velikom Trnovcu otvoren je muzej 2012. godine a koji su podigli lokalni Albanci uz pomoć albanske dijaspore. U njemu se nalaze lične stvari Ćazimija: fotografije, uniforma, oružje, kao i džip u kome je ubijen.\nDzo KaramBa 24/05/2022 u 19:11 Odgovorite\nKapetan Leshi popio metak u chelenku… Posred tintare…\nPera Peric 25/05/2022 u 11:46 Odgovorite\nKoja smo mi sprdnja od države, da teroristi je dozvoljeno podići spomenik i albanske zastave!!!


SDP BiH: Direktorica Izetbegović jedina je prijetnja zaposlenicima i pacijentima KCUS-a\nAKTUELNO Saopćenje za javnost\nIz SDP-a uzvratili saopćenjem\nPovodom posljednjih istupa Kluba zastupnika Stranke demokratske akcije u Parlamentu FBiH i Kliničkog centra Univerziteta u Sarajevu, Socijaldemokratska partija Bosne i Hercegovine izražava iznenađenost što u zaštitu Sebije Izetbegović javno nije stao još i Medicinski fakultet u Sarajevu.\nPored spomenutih, poznato je, naime, da je Medicinski fakultet u Sarajevu treća najistaknutija institucija koju je, de facto, privatizirao bračni par Izetbegović pa stoga čudi izostanak saopćenja koje je i u njihovo ime napisala direktorica Izetbegović, kao što je to učinila ispred KCUS-a i Kluba SDA.\nOvim putem želimo vrlo kratko odgovoriti na oba jučerašnja saopćenja direktorice Izetbegović. Ustrajavanje na argumentaciji da je pod njenom upravom došlo do značajnih ušteda u KCUS-u, samo je potvrda da su trenutnoj Upravi KCUS-a od kvalitetne usluge i brige za pacijente važnije brojke i novac.\nGrađanima Sarajeva i Bosne i Hercegovine poznato je da su navedene uštede nastale upravo preko leđa pacijenata, koji bivaju prinuđeni da kupuju osnovne medicinske potrepštine i lijekove koje im, kao zdravstveno osiguranim osobama, treba osigurati KCUS prilikom liječenja. Upravo je takva politika dovela do ugrožavanja zdravlja i života pacijenata.\nS druge strane, mi, u SDP-u BiH, smatramo da je život naših sugrađana vredniji od svih "ušteđenih" miliona koji su izvučeni iz džepova građana, a naročito životi naše djece. Zaštita i spašavanje života temeljni je cilj zdravstvenih ustanova, a ne štednja na njima.\nŠto se tiče teze o strahu uposlenika KCUS-a od nasilja pacijenata, općepoznata je činjenica da uposlenici KCUS-a iznad svega i jedino strahuju od svoje direktorice, koja je uvela apsolutnu strahovladu i jednoumlje na ovu instituciju, po receptu prenesenom iz SDA.\nKonačno, nije prikladno da zahtjev za priznavanjem statusa službenih lica medicinskim radnicima dolazi iz usta osobe koja je taj status već obilato uživala vozikajući se po Bosni i Hercegovini u službenom automobilu Predsjedništva BiH pod policijskom pratnjom, navodi SDP BiH u saopćenju.\nSDP BiH KCUS Sebija Izetbegović\nSDP BiH: Zaključci NSRS još jedno bacanje prašine u oči Dodika i SNSD-a\nBranioci titule nezaustavljivi: Rukometaši Španije deklasirali Bjelorusiju\nLidija u korzetu istaknula poprsje i stražnjicu, fanovi padaju u nesvijest\nOdržana Izborna skupština GO SBB Visoko\nRebić objavio fotografiju s Ibrahimovićem: Krunić i Begović ostavili zanimljive komentare


- Britanska administracija hitno traži objašnjenje Evropske komisije zbog objave EU i pojašnjenje namera - saopšteno je iz kancelarije britanskog premijera Borisa DŽonsona.\nEvropska unija je od danas zabranila izvoz vakcina protiv kovida 19 u Severnu Irsku, preglasavajući delove protokola o Bregzitu.\nNešto ranije se Evropska komisija saglasila sa planom da kontroliše izvoz vakcina iz EU uključujući Britaniju, navodeći da je to neophodno radi osiguranja sopstvenih zaliha.\nPrvi ministar Severne Irske Arlen Foster opisala je "neverovatan čin neprijateljstva" odluku EU da se pozove na Šesnaesti član Protokola jeverne Irske koji omogućava Britaniji ili evropskom bloku da preduzme jednostrani postupak ukoliko će biti negativnog uticaja od sporazuma.\nSeverna Irska vakcine dobija od Britanije ali je ovaj potez izazvao negodovanje političara nakon manje od mesec dana od zvaničnog izlaska iz članstva EU.\nEvropska unija Velika Britanija - EU vakcine protiv virusa korona vakcina protiv virusa korona zabrana


NOVI POČETAK Lučić za Blicsport: Posle tri i po meseca pauze osećam se odlično, ali još tražim formu\nVladimir Lučić je tokom dosadašnje karijere često imao problem sa povredama. Da ih nije bilo, ovaj Beograđanin osvojio bi i pre letošnjeg srebra još neko reprezentativno odličje. Nažalost i ove sezone, krajem oktobra, morao je pod "nož", što ga je udaljilo iz državnog tima u oba "kvalifikaciona prozora", ali se nedavno vratio i dao doprinos u ulasku Bajerna u polufinale Evrokupa.\nČUVENA BRADA NASLEDILA TEA U MOSKVI Novi plejmejker CSKA stigao iz NBA\nPosle rastanka sa Milošem Teodosićem, koji karijeru nastavlja u NBA klubu Los Anđeles Klipers, uprava moskovskovskog CSKA nije dugo čekala da pronađe njegovog naslednika na poziciji plejmejkera.\nNBA STIL Bogdanović potpisao triler "Pad Darušafake"\nKošarkaši Fenerbahčea savladali su nakon preokreta na svom terenu Darušafaku sa 79:76 u derbiju 20. kola šampionata Turske. Izabranici našeg trenera Željka Obradovića tako su stigli do 18. pobede, koliko ima i Efes sa kojim dele prvo mesto.\nSADA I ZVANIČNO Sito Alonso preuzeo Cedevitu\nKao što je prethodnih dana i najavljivano, španski stručnjak Sito Alonso je parafirao ugovor sa Cedevitom.


Srbin iz Zubinog Potoka uhapšen zbog akciza | Glas javnosti\nPočetna > Hronika > Srbin iz Zubinog Potoka uhapšen zbog akciza\nZUBIN POTOK - Pripadnici Euleksa uhapsili su jednu osobu na severu Kosova, čiji identitet nije saopšten zbog sumnje da je umešana u organizovani kriminal posle čega su izvršili pretres njegove kuće u Zubinom Potoku.\nPredsednik Opštine Zubin Potok, Slaviša Ristić, potvrdio je novinarima da je uhapšen Jevrio Pantelić iz Veljeg Brega kod Zubinog Potoka\nPortparol Euleksa Irina Gudeljević izjavila je da je Euleks policija uhapsila osobu na severu Kosova osumnjičenu za umešanost u organizovani kriminal.\nOna je precizirala da je hapšenje izvršeno u utorak rano ujutro na putu između Zubinog Potoka i severnog dela Mitrovice.\n- Ova osoba je uhapšena tokom istrage koja se odnosi na organizovani kriminal, pranje novca, krijumčarenje goriva, poresku utaju i prevaru za izbegavanje plaćanja uvoznih carina i akciza - precizirala je portparolka Euleksa.\nIzvršen je pretres kuće uhapšenog u Zubinom Potoku koji je odbrio pretpretresni sudija, a Kfor je obezbeđivao celu operaciju, dodala je Gudeljevićeva.\nRistić je rekao "da ukoliko su tačni navodi da je u pitanju nastavak akcije za sprečavanje kriminala (nedozvoljena trgovina naftom i izbegavanje plaćanja poreza) da je to neprihvatljivo".\n- Za nas su kriminalci oni koji prodaju drogu i oružje i pretnja su za bezbednost, a takvih u Ibarskom Kolašinu nema, rekao je Ristić čiju je izjavu prenela TV Most iz Zvečana.\nOn je dodao da je za Srbe neprihvatljivo da plaćaju porez, kako je rekao, "samoproglašenoj državi Kosovo" i podsetio da je od 2008. godine jedinstveni stav lokalnih samouprava sa severa Kosova da dažbine ne plaćaju državi koju vlast u Beogradu ne priznaje.\n"Naš stav je jasan. Ne štitimo kriminalce ali kada je u pitanju njihovo odbijanje da ne plaćaju dažbine institucijama u Prištini mi ih podržavamo", rekao je Ristić\n"Ovakve akcije EULEKS-a i KFOR-a imaju za cilj da Srbe primoraju da priznaju nezavisno Kosovo i ako se ovako nastavi može se očekivati da nam hapse seljake na njivama zbog neplaćanja poljoprivrednog poreza", rekao je Ristić.\nOvo hapšenje je nastavak Euleksove operacije za sprovođenje zakona koja je započela u Zubinom Potoku 15. februara 2011. Istraga koja se vodi u ovom slučaju je pod nadzorom Euleksovog tužioca iz kancelarije Specijalnog tužilaštva Kosova.\nPolicija uhapsila kradljivca šest kamiona\nPljačkaši Vojvođanske banke uhapšeni u Subotici\nMiladinova majka saslušana u svojoj kući\nMazdom sleteo u kanal i poginuo\nGrupa "pauk" ponovo na optuženičkoj klupi


SRBIJA: Objavljena preporuka za imunizaciju dece od 12 do 15 godina "Fajzer" vakcinom | (Vesti - 06.07.2021) Novi Sad\n06.07.2021 u 18:19h\nSRBIJA: Objavljena preporuka za imunizaciju dece od 12 do 15 godina "Fajzer" vakcinom\nUdruženje pedijatara Srbije (UPS) i Nacionalno telo za imunizaciju izradili su preporuku za vakcinaciju dece od 12 do 15 godina "Fajzerovom" vakcinom koja treba da postane deo Stručno-metodološkog uputstva, kako bi vakcinacija dece mogla da počne.\nPredsednik UPS-a Georgios Konstantinidis izjavio je da se preporuka odnosi na decu koja su imunološki kompromitovana, koja imaju kardiološke, metaboličke, endokrinološke, neurološke, hematološke… ili onkološke bolesti. Prema njegovim rečima, preporuka je da i gojazni mališani prime vakcinu dok deca obolela od astme nisu obuhvaćena ovom preporukom jer se pokazalo da nisu izložena posebnom riziku od teških oblika Kovida-19, prenosi "Danas".\n− Deca treba da prime vakcinu na pedijatrijskim odeljenjima domova zdravlja, gde inače primaju redovne vakcine, a ne na vakcinalnim punktovima, gde bi eventualno mogli da se razbole. Naša preporuke je i da saglasnost za vakcinaciju dece u posebnom riziku daju lekari supspecijalisti koji leče osnovnu bolest. Preporuka se može proširiti na svu decu u skladu sa podacima koji budu pristizali u narednom period. Smatramo da svi koji žele, treba da prime vakcinu, nezavisno od toga da li pripadaju nekoj od rizičnih grupa. A posebno bih tu izdvojio one koji će u narednom periodu putovati. Ne postoje nikakvi posebni razlozi zbog kojih deca ne bi trebalo da prime vakcinu odnosno kontraidikacije su iste kao i kod drugih vakcina – rekao je Konstantinidis.\nVakcinu "Fajzer-Biontek" odobrila je za decu od 12 do 15 godina Američka agencije za hranu i lekove, Evropska agencije za lekove, kao i Agencija za lekove i medicinska sredstva Srbije. Preporuka je po protokolu upućene Ministarstvu zdravlja, a poslednji korak je da je Institut za javno zdravlje Srbije "Dr Milan Jovanović Batut" uključi u svoje Stručno-metodološko uputstvo, nakon čega može da počne vakcinisanje dece.\n23.07.2021. - Stručni komitet za imunizaciju preporučio treću dozu vakcine\n09.07.2021. - "Fajzer" istražuje kada će biti potrebna treća doza vakcine\n08.07.2021. - KORONA VIRUS: U Srbiji 97 novozaraženih, preminuo još jedan oboleli\n07.07.2021. - KORONA VIRUS: U Srbiji opet više od 100 novozaraženih, preminula još dva obolela\n06.07.2021. - KORONA VIRUS: U Srbiji registrovano 110 novih slučajeva, preminula još dva obolela\n06.07.2021. - ĐERLEK: Novi talas korona virusa može da dođe i pre jeseni\nPovezane teme Agencija za lekove i medicinska sredstva evropska agencija za lekove FAJZER VAKCINA fajzer-bajontek vakcina institut batut korona virus kovid 19 udruženje pedijatara Srbije vakcina protiv korona virusa vakcinacija vakcinacija dece


Новац за пласман на Евро даје Уефа, а не држава\nHomeSportNovac za plasman na Evro daje Uefa, a ne država\nNovac za plasman na Evro daje Uefa, a ne država\n17/10/2020Redakcija BALKAN TVSport, Vesti0\nelefonom do jednoglasne odluke o nagrađivanju igrača: član Izvršnog odbora FSS potvrdio pisanje „Politike” naglasivši da je puna saglasnost o premijama postignuta pre utakmice sa Norveškom\n(Foto EPA-EFE/Stephanie Lecocq)\nIzvršni odbor Fudbalskog saveza Srbije je telo koje donosi najvažnije odluke u našem fudbalu. Kako smo saznali, dogovor o nagrađivanju igrača uoči finalne utakmice baraža, koja je na programu 12. novembra u Beogradu, kada Srbiju očekuje i najveći ispit – duel sa Škotskom, doneli su članovi IO na telefonskoj sednici. U proceduri koja je trajala nešto manje od jednog časa, jednoglasno je doneta odluka da se igrači i stručni štab bogato nagrade u slučaju uspeha i plasmana na prvenstvo Evrope, na koje čekamo pune dve decenije.\nČlan Izvršnog odbora je za naš list kazao da je najpre generalni sekretar saveza Jovan Šurbatović, slao poruke svim članovima, koji su zatim imali obavezu da odgovore na postavljeno pitanje. Čelnici FSS su smatrali da bi bilo dobro da igrače obraduju sa premijama, koje su za Norvešku iznosile 25.000 evra a za pobedu u finalu baraža čak 100.000 evra!\nOvo nije nikakva novina u našem fudbalu, jer su i ranije igrači delili novac, od plasmana na Evro i Mundijal, i ta nagrada često je bila i do 25 odsto od ukupno zarađenog novca koji je Uefa ili Fifa davala nacionalnim savezima za plasman na prvenstvo. Premija koja bi u slučaju pobede pripala igračima i stručnom štabu iznosila bi nešto više dva i po miliona evra i bila bi raspoređena prema učinku. To znači da bi oni fudbaleri koji su najzaslužniji za trijumf dobili najveći deo kolača.\n– Mislim da je to sasvim u redu da igrači dobiju nagradu za eventualni uspeh. Tačno je da smo dogovor postigli telefonom, svi smo se složili da je bolje da im podelimo dva miliona ako FSS od plasmana zaradi pet puta više. Proces je išao tako što je generalni sekretar Šurbatović svakom od nas slao SMS a mi smo imali obavezu da mu odgovorimo – kazao nam je član IO FSS, potvrdivši pisanje „Politike” o bogatim nagradama u slučaju plasmana na prvenstvo Evrope.\nPisanje „Politike” o premijama našim reprezentativcima izazvalo je veliko interesovanje ovdašnje sportske javnosti. Naš sajt bio je pretrpan mnogobrojnim porukama a među našim dragim i stalnim čitaocima bilo je i zabune. Naime, novac koji bi naši fudbaleri dobili ukoliko se plasiraju na prvenstvo Evrope, ne bi im dala država ili Fudbalski savez Srbije, kako su neki protumačili, već bi to bio zarađen novac od Evropske fudbalske unije (Uefa), kojim se nagrađuje svaka fudbalska federacija.\nUostalom, ukoliko prođu Škotsku, a imaju nemale šanse, svakako ih treba nagraditi, a njihovo je legitimno pravo na koji će način potrošiti premiju…\nU Sloveniji najveći dnevni porast novozaraženih do sada


Tizer: Ministar vanjskih poslova Ranko Krivokapić kazao je u intervju za Televiziju Crne Gore da je ovo vrijeme mogućnosti za Crnu Goru i prilika da ubrza svoj put ka EU.\nTakvu porukuje, je navodi Krivokapić, čuo i na sastanku sa ministrima vanjskih poslova u Briselu.\n"Ovo je vrijeme mogućnosti za Crnu Goru da ugrabi jedan dio istorijskog trenutka da ubrza put ka EU i da tim ubrzanim putem stigne do sigurne evropske luke", naveo je Krivokapić za TVCG.\n"Dobre znakove da smo pred vratima EU u roku od od mogućeg mandata ove Vlade, ako izdrži pun mandat. To jeste cilj koji smo postigli, to jeste cilj koji je nakon ovih razgovora već opipljiv cilj", rekao je Krivokapić.\n"I da će ova vlada moguće izbaciti više nego što je i sama očekivala", kazao je Krivokapić.\n"To je vladavina prva, kroz velike slučajeve, koji su nadam se dobro argumentovani, da mogu biti branjivi, da su zasnovani na činjenicama, ne želim nikada da mislim da je nešto presuđeno prije nego što jeste", naveo je Krivokapić.\nIstiče i da je cilj i privlačnje stranih investitora u koji, kako kaže, neće biti ugrađena korupcija.\n"Ono što ćemo dobiti kao kredibilan partner EU, na ukrajinskom slučaju, najavljena nam je i danas i ponuđena pomoć i na logističkom i na finansijskom nivou u sprovođenju sankcija, ali samim tim i u borbi protiv kriminala. Ja sam uvjeren u to da EU želi da ima slučaj kao što je Crna Gora", poručio je šef diplomatije.\n"Nova Vlada dobija više mogućnosti kada su vidjeli kako može da bude ružno Crnoj Gori sa prethodnom vladom", naglasio je Krivokapić.\n"Naša sudbina u evropskim integracijama je u našim rukama. EU nije prepreka ona je širom otvorial vlada i ako postoji naša odlučnost više prepreka nema", poručio je Krivokapić.\n17.05.2022 - 15:46 | *\nTagovi: Evropska unija EU, Brisel, Ranko Krivokapić, ministar vanjskih poslova


Limitirana kolekcija trendi pametnih zvučnika\nEkskluzivna kolekcija "Sonos" pametnih zvučnika, nastala u saradnji sa holandskom dizajnerskom kompanijom "Hay", imala je svoju premijeru na najvećem sajmu nameštaja na svetu "Salone del Mobile" koji se održava svake godine u Milanu.\nOriginalna kolekcija "Sonos One" u crnoj i beloj boji koja je predstavljena u oktobru, sada je upotpunjena sa tri nove verzije u trendi bojama – šumsko zelenoj, svetlo žutoj i narandžasto-crvenoj boji.\n"Ovi zvučnici zaslužuju da budu tretirani kao komad nameštaja: nezavisni objekti koji mogu da se uklope, ali i da se istaknu, funkcionalni aksesoari pogodni za svaku prostoriju, koji će odgovoriti na različite potrebe i odgovarati različitim prostorima", ocenjuje Mette Hay, jedan od osnivača holandske dizajnerske kompanije.\nBežični zvučnici kompanije "Sonos" su se sa ovom kolekcijom priključili brojnim kućnim uređajima koji primaju glasovne komande.\nZvučnici su opremljeni Amazonovim digitalnim asistentom "Aleksa", što znači da je glasom moguće upravljati osnovnim komandama poput pojačavanja zvuka, puštanja i premotavanja pesama, ali i proveravati vreme, slušati vesti i koristiti druge usluge koje ovaj asistent može da ponudi.\nOsim "Alexe", "Sonos" zvučnici će uskoro podržavati i "AirPlay2" kompanije "Apple". Zvučnici će biti pušteni u prodaju u septembru, po ceni od 229 dolara.\nTehnika, Dizajn, Sonos, Zvučnici, Bežični zvučnici, Hay, Mette Hay, Salone del Mobile, Milano, Alexa, Amazon, Apple, AirPlay2\nNajmanje kuhinje na svetu, super dizajn i ušteda\nPredstavljamo najmanje kuhinje na svetu, koje su radikalno drugačije od onih koje poznajemo i odgovor su na tržište nekretnina i nove trendove stanovanja. Kuhinje, premijerno lansirane na sajmu nameštaja u Milanu 2022 su super dizajnirane, mobilne i donose uštedu u prostoru i novcu.


Henkel obeležava 30 godina održivog razvoja\nDodaj u moja kolekcija1185388 standard HKPressrelease\nBrend Persil izabran za „Miljenika potrošača“\nPersil, brend kompanije Henkel, ponosni je nosilac priznanja „Miljenik potrošača“ u kategoriji „Kućna higijena“, koja je po prvi put dodeljena ove godine, u organizaciji udruženja „Moja Srbija“ i uz podršku Grada Beograda. U konkurenciji se našlo 1.500 najpoznatijih brendova na našem tržištu u 30 kategorija, a nagrade su dodeljivane isključivo na osnovu glasova potrošača.\n„Veoma smo ponosni što se naš brend Persil našao među dobitnicima ovog značajnog priznanja, posebno zbog toga što je ovo izbor naših zadovoljnih potrošača, koji nam već dugi niz godina poklanjaju svoje poverenje. Osluškujući upravo njihove potrebe, u kompaniji Henkel konstantno radimo na inovacijama, koje naše proizvode čine još boljim, a potrošače zadovoljnijim“, istakla je Milica Inđić, Senior brend menadžer, Deterdženti i kućna hemija.\nBrend Persil jedan je od najstarijih brendova kompanije Henkel, nastao davne 1907. godine kao prvi samodejstvujući deterdžent za veš. Sa tradicijom dužom više od jednog veka Persil se ujedno fokusira na performanse i na jednostavnost pri upotrebi kako bi ispunio očekivanja savremenih potrošača.\nvnd.openxmlformats-officedocument.wordprocessingml.document Saopštenje za javnost  (324.04 KB) 1185392 standard HKDownload\nMiljenik potrošača 2021\nVisoko (80.54 KB)\nNisko (37.36 KB)\nDodaj u moja kolekcija1185406 download HKPicture


Da ljudska hrabrost nema granica i ne poznaje čak ni fizička ograničenja, dokazala je 83-godišnja Jovanka Ostojić iz Rekovca. Penzionisana učiteljica i majka komandanta čuvene 63. padobranske brigade Gorana Ostojića, koji je sa svojim saborcima poginuo hrabro braneći Kosovo 1998. godine, odlučila je da krene stopama svog sina. Prvi put…\nREKOVAC - Aleksandra Jovičić, koja je odbornički mandat dobila na listi JS, a pred konstitutivnu sednicu prešla u SNS, moraće da vrati mandat, kaže za "Novosti" Dragan Marković Palma, predsednik JS. Ona je bila "jezičak" na tasu koji je prevagnuo da SNS dobije odborničku većinu - 17 od 33 odbornika…\nREKOVAC - Iako je SPS ovde osvojio najviše, 11 mandata, nije uspeo da formira skupštinsku većinu, ali je to pošlo za rukom naprednjacima kojima je pripalo jedno odborničko mesto manje. Na konstitutivnoj sednici Skupštine opštine Rekovac, SNS je došla na vlast sa dva odbornika GG "Levač Levčanima" i Aleksandrom Jovičić…\nSporazumom o međuopštinskoj saradnji opstina Aranđelovac, Rekovac, Knic, Topola i Kragujevac na realizaciji projekta Regionalnog centra za upravljanje otpadom, region Šumadije je rešen da se posveti ovom problemu. Za potrebe izgradnje regionalne deponije neophodno je 20 miliona evra, a grad Kragujevac je stavljen na listu prioriteta za obezbeđivanje sredstava iz…


SIGMUND NEMETI: “Oko 500 firmi iz Austrije zainteresovano da posluje u BiH” | Volim Jajce\nHome Aktualno SIGMUND NEMETI: “Oko 500 firmi iz Austrije zainteresovano da posluje u BiH”\nNemeti istakao da je Austrija na četvrtom mjestu po investicijama u BiH, te da će se trend investiranja u BiH biti nastavljen.\nNa večerašnjem druženju sa građanima Srebrenice, koje je organizovalo Udruženje građana “Evropska kuća”, Nemeti je rekao da su ekonomski odnosi BiH i Austrije u razvoju i da dvije zemlje šire saradnju.\nOn je naveo da u BiH djeluje oko 200 austrijskih kompanija, od kojih najviše iz bankarskog i sektora osiguranja.\nOn kaže da je danas razgovarao sa predstavnicima nekoliko zemljoradničkih zadruga u Podrinju i Srebrenici o mogućnostima saradnje u oblasti razvoja i prerade jagodičastog voća po kome je ovaj kraj prepoznatljiv.\nVečerašnje druženje održano je u srebreničkoj “Kući dobrih tonova” koja je renovirana i otvorena, zahvaljujući podršci austrijske humanitarne organizacije “Seljaci pomažu seljacima”.


Pratite na Sputnjiku: Putin 7. juna razgovara sa građanima Rusije - Sputnjik Srbija\n07:33 27.05.2018 (osveženo 08:44 27.05.2018) Preuzmite kraći link\nDirektna linija sa predsednikom Rusije Vladimirom Putinom će biti održana 7. juna. Šef ruske države će odgovarati na pitanja građana koja se moći da postave putem aplikacija i društvenih mreža, saopštila je pres-služba Kremlja.\n„Sedmog juna u 12 časova po moskovskom vremenu televizije Prvi kanal, Rusija 1, Rusija 24, OTP, radio Majak, Vesti FM i Radio Rusija prenosiće godišnju specijalnu emisiju ’Direktna linija sa Vladimirom Putinom‘“, navodi se u saopštenju.\nPredsednik Rusije će odgovarati na najinteresantnija pitanja građana.\nNa portalu Sputnjika 7. juna, od 11 časova, iz minuta u minut možete pratiti razgovor Vladimira Putina sa građanima Rusije.


Broćeta: Ne otpuštati medicinare u Drvaru, već im osigurati i pomoć\nPetak, 26 Ožujak 2021 13:45\nDelegat iz reda Srba u Domu naroda Parlamenta Federacije BiH Goran Broćeta istakao je da zdravstvenim radnicima u Drvaru treba osigurati jednokratnu pomoć od po 1.000 KM, a ne sistematizacijom ih otpuštati.\nOn je napomenuo da aktuelno vlast u HBŽ u ovom teškom vremenu pandemije virusa korona razmišlja da smanji broj medicinara, za kojima žudi cijeli svijet, umjesto da svim zdravstvenim radnicima, osim redovnih plaća u punom iznosu, osigura i jednokratnu pomoć od po 1.000 KM.\nBroćeta, koji je i zastupnik u Skupštini HBŽ, izjavio je da daje punu podršku radnicima u Domu zdravlja Drvar u borbi za osnovnu egzistenciju.\n"Radnici su plate zaradili nadljudskim naporima, boreći se pored mnogih problema i sa virusom korona, svakodnevno spasavajući živote naših sugrađana", istakao je on.\nPrema Broćetinim riječima, svaka vlast, za razliku od ove u HBŽ-u, bori se da sačuva svako radno mjesto ako nije u mogućnosti da poveća njihov broj.\n"Ako ne može da se poveća, onda ne treba otpuštati ljude koji se cijene kao suvo zlato - a to su zdravstveni radnici, a zapošljavati po županijskim upravama, koje ničemu ne služe osim što troše proračunski novac", rekao je Broćeta.\nBroćeta podsjeća da su radnici u Domu zdravlja Drvar u protekle dvije godine primali redovno pune plaće, a u istom periodu Dom zdravlja je u velikoj mjeri rekonstruiran i opremljen.\nMinistar zdravlja, rada, socijalne zaštite i izbjeglih HBŽ Momčilo Bajić rekao je ranije Srni da je sistematizacija u Domu zdravlja u Drvaru neophodna za dobar rad i poslovanje ove zdravstvene ustanove.\n"Kada bude sprovedena sistematizacija, radnici će imati redovne plaće", poručio je Bajić.\nRadnici Doma zdravlja u Drvaru svakodnevnim jednosatnim štrajk upozorenja zahtijevaju isplatu plaća, doprinosa i ostalih dugovanja, isplatu plaća u punom iznosu, kao i retroaktivnu isplatu za rad na kovid odjeljenju za prošlu godinu.\nVlada Srbije osigurala je 466.678 KM za rekonstrukciju i opremanje Službe hitne medicinske pomoći u Domu zdravlja u Drvaru.\nMinistar Bajić: Navodi Dragana Praštala su netočni i predstavljaju grubu laž i izvrtanje činjenica\nV.d. direktora Doma zdravlja Drvar podnosi ostavku


Sporazum o pertnerstvu Elin Pelina i Leskovca\npetak, 25 novembar 2016 08:21\tNapisao Danilo Kocić\nLESKOVAC - Predstavnici grada Leskovca i opštine Elin Pelin potpisali su juče u ovoj bugarskoj opštini sporazum o partnerstvu i zajedničkom nastupu u okviru Programa prekogranične saradnje IPA Bugarska - Srbija od 2014. do 2020. godine.\nOvo je saopšteno na konferenciji za novinare organizovanoj u Svečanoj sali grada. Reč je o projektu "Stvaranje boljeg ambijenta za obrazovanje i razvoj mladih u pograničnom regionu".Predmet sporazuma je izgradnja koncertne dvorane u Leskovcu i sa druge strane izgradnja muzičke sale u Osnovnoj školi „Stefan Stefanov“. Delegaciju grada Leskovca primio je predsednik opštine Elin Pelin docent doktor Ivajlo Simeonov sa saradnicama.\n„Ovo je prvi korak u kandidovanju programa grada Leskovca kako bi se obezbedila sredstva za izgradnju koncertne dvorane u iznosu od 300 000 evra. Uz izgradnju projektne dokumentacije za uređenje Doma vojske, učešće grada Leskovca u ovom projektu bilo bi 15 procenata od vrednosti projekta, odnosno 45 000 evra - rekao je gradonačelnik Leskovca dr Goran Cvetanović.\nGrad Leskovac je nosilac projekte, a njegov korisnik Muzička škola „Stanislav Binički“. „Mnogi su pričali o izgradnji koncertne dvorane, veoma mi je drago što je načinjen prvi korak ka ostvarenju ovog cilja, jer svi znamo koliko je takva jedna dvorana neophodna gradu – kazala je Biljana Miljković, direktorka Muzičke škole „Stanislav Binički“.\nOvaj projekat bi trebalo da se realizuje u naredne dve godine i podrazumeva dobijanje bespovratnih sredstava - objavljeno je na zvaničnom gradskom sajtu.\nPročitano 244 puta\tPoslednji put izmenjeno petak, 25 novembar 2016 08:25\nzvanični sajt Grada Leskovca, Bugarska, Danilo Kocić\nViše iz ove kategorije « Lišne karte: Muke starih sugradjana\tPet godina Nove Naše reči »